ועדת הכלכלה, כנסת 20, פרוטוקול מספר 209, 2016-03-21 12:00

איתן כבל: צהריים טובים, אני מבקש להתחיל דיון נוסף של ועדת הכלכלה של הכנסת.

איתן כבל: זה דיון נוסף בסדרת הדיונים שאנחנו עורכים זה כבר כחודשיים ימים בכל הנוגע למאבק הקטל בדרכים.

איתן כבל: הנושאים על סדר יומנו: בלימת הקטל בדרכים - 1.

איתן כבל: פעולות משרד התחבורה להתמודדות עם הגורמים לתאונות הדרכים ולהפחתת עלותן הכלכלית.

איתן כבל: 2.

איתן כבל: פעילות הרשות לבטיחות בדרכים.

איתן כבל: גברתי, מנהלת הוועדה, רשמת, דובר, אורחים נכבדים, חברי, אדוני השר, בפתיחת הדברים אני רוצה קודם כל לומר למנכ"ל משרדך, לעוזי יצחקי, תודה, באמת תודה גדולה על העבודה שהוא עושה.

איתן כבל: על העבודה גם כן שהוא והצוות שלו יחד עם אבנר והחבורה של המשרד נמצאים כאן לאורך כל הדיונים, ומשתדלים באמת לתת את כל אשר צריך שיינתן.

איתן כבל: ברשותכם, אני רוצה לקבוע את סדרי הדיונים.

איתן כבל: כמובן האורח המרכזי שלנו היום הוא שר התחבורה, זה בעצם כמעט סיכום של כל התהליך.

איתן כבל: סיימנו שעתיים עם השר לביטחון פנים.

איתן כבל: נשמע את שר התחבורה, ובסופו של התהליך גם אני אחליט, כפי שאמרתי לכם, האם לקיים דיון נוסף ולתבוע משר האוצר להגיע, אבל את ההחלטה אני כמובן אקבל גם כן עם חבריי מהוועדה, ובוודאי אלה שהם הקבועים בתהליך הזה.

איתן כבל: יש לנו כאן אורחים נכבדים.

איתן כבל: יש לנו כאן את אבי נאור, חברי שכבר השתתף בדיון הקודם.

איתן כבל: שמוליק, מנכ"ל שמתלווה ונמצא פה, שותף לכל הדיונים שמתקיימים כאן.

איתן כבל: מפקד מתנ"ע, ירון בארי, שנמצא פה בכל הדיונים, גם הציג את המצגת שלו.

איתן כבל: יו"ר הרשות הנכנס, אנחנו שוב מאחלים לו בהצלחה מכל הלב האלוף במילואים גיורא רום, ברשותך, אני ארצה בקצרה אם יהיה לאדוני רצון לומר כמה דברים.

איתן כבל: מנהל נתיבי ישראל, נסים פרץ.

איתן כבל: יש כאן חברים נכבדים נוספים סביב השולחן שאני מכיר ומוקיר, חלקם מגיעים לכאן באופן פעיל.

איתן כבל: נציג האוצר נמצא כאן.

איתן כבל: חברי חברי הכנסת, אני אומר את זה גם לנו.

איתן כבל: יש הזדמנות לשאול שאלות.

איתן כבל: בבקשה, אנחנו כבר בסוף הדיונים, אני לא רוצה שאנחנו ניתן הרצאות לשר.

איתן כבל: פשוט, ננצל את ההזדמנות לשים שאלות לשר, וננצל את העובדה שהוא נמצא כאן כדי להשיב לנו על השאלות.

איתן כבל: ברשותכם, יש כאן רשימה של דוברים.

איתן כבל: אדוני השר, אנחנו כחודשיים ימים מקיימים כאן דיונים אינטנסיביים סביב נושא בלימת הקטל בדרכים.

איתן כבל: יושב ראש ועדה, יחד עם חבריי וחלק מהאנשים שנמצאים כאן, ממש מהקבועים שמשתדלים להגיע לכל דיון.

איתן כבל: גם חלק מהחברים שהם לא חברים קבועים בוועדה, למרות זאת, מצאו לנכון להיות אם לא בכל הדיונים בחלק ניכר מהדיונים מתוך אותה שליחות כנה שחובה על כולנו מכל הבית הזה ללא הבדל לצאת למאבק חורמה לבלימת הקטל בדרכים.

איתן כבל: שיקפנו את המכלול הכמעט גדול של כל הנושאים וכל העניינים.

איתן כבל: ואם אני אנסה לא כסיכום הדיון, אלא לבוא ולומר מהם הרגליים המרכזיות, אז אם בדיון הקודם הרמנו על נס את נושא האכיפה שחייב לעבור שינוי דרמטי - גם ירון בארי, מפקד משטרת התנועה, שעכשיו עושים עבודה בתנאים בלתי אפשריים, עבודה מדהימה.

איתן כבל: גם השר לביטחון פנים, שאחרי סיכום שלו אתך ועם משרד האוצר שכל נושא האכיפה יעבור אליו באופן ישיר.

איתן כבל: הוא נתן התחייבות שבשנה הקרובה עד מרץ 2017 תהיה כמעט הכפלה של מספר הניידות - זאת כבר בשורה גדולה בפני עצמה.

איתן כבל: אינני רוצה לרדת או לעלות ברזולוציות, אבל זאת בשורה גדולה במאבק.

איתן כבל: מצד שני, אם אני אנסה לשים ממש את הנקודות זה העניין של כשירות הנהג, אדוני השר.

איתן כבל: ואני אומר לך, אדוני המנכ"ל, אחד הדיונים שבאמת יצאתי מהם מודאג מאוד.

איתן כבל: כל נושא הכשירות, בוודאי כשירותם של מה שאנחנו מגדירים נהגים מקצועיים, חייבת לעבור שינוי.

איתן כבל: אני לא מוצא אפילו את המלים כדי לתאר לכם כמה צריך שיהיה בעניינים האלה שינוי.

איתן כבל: ומי שישב כאן וחלק ניכר מהאנשים שיושבים כאן, פשוט לא יכול לקבל את הדברים כפי שהם נאמרו על ידי אנשים, כולל אנשים שהם מתוך המקצוע עצמו.

איתן כבל: בתווך, אני רוצה באמת לציין את העניין של תשתיות הכבישים שיש.

איתן כבל: אדוני השר, אני אומר את זה, זאת איננה חנופה, ואינני רגיל בחנופה – גם אם לפעמים אני עושה את זה, אבל אינני רגיל בה.

איתן כבל: ואומר לך, ואני אומר את זה כמעט על דעת כל החברים היושבים כאן מבלי להיכנס לרזולוציות כאלה ואחרות של פה כביש ושם כביש, ועוד דברים שצריך לעשות.

איתן כבל: אבל אני לא זוכר מהפכת תשתיות בסדר גודל כזה מאז המהפכה בממשלתו של רבין שהיה ראש וראשון.

איתן כבל: אין ספק שהמהפכה הזו היא מהפכה מצילת חיים.

איתן כבל: יחד עם זאת, ושוחחתי אתך על העניין הזה, צריך לחבר את העניין של הנוחות של הנהג בנהיגה, ולחבר אליו את נושא הבטיחות בנהיגה, לא תמיד הם עניינים שמתחברים.

איתן כבל: אנחנו רוצים להגיע הביתה מהר, ושתהיה לנו נסיעה בטוחה וטובה, אבל יש עדיין עניינים שצריך לתת עליהם את הדעת.

איתן כבל: אני יודע גם מהשיחה המקדימה שלי עם אדוני, שאני מצפה וגם מאמין שאדוני השר ייתן לוחות זמנים.

איתן כבל: ייתן תקצוב נוסף, ומתן העדפה ברורה בכל הנוגע למה שאנחנו קוראים כבישים אדומים ומוקדי סיכון כפי שהוגדרו על ידכם.

איתן כבל: יש עוד מכלול שלם של נושאים ועניינים, אני רק אומר את זה כך.

איתן כבל: אני חוזר ואומר זאת בכל דיון כדי לחייב את עצמי, ולחייב את הבית הזה, שבי נשבעתי שלא אנוח ולא אשקוט כל עוד אני יכול לעשות את כל אשר לעיל ידיי כדי לא רק להוריד את הקטל בדרכים, אלא לנסות באמת להוריד אותו למינימום שבמינימום ולחבר את כל מי שיכול להיות שותף למלחמה הגדולה בקטל בדרכים.

איתן כבל: אני מודה לך אדוני.

איתן כבל: אני מציע, אדוני יחליט האם הרשות תציג בקצרה את הפתיחה שלה.

איתן כבל: ההחלטה בידי אדוני.

איתן כבל: בבקשה.

ישראל כץ: תודה רבה, איתן, יושב ראש הוועדה.

ישראל כץ: קודם כל אני באמת מודה לך על הדיונים האלה.

ישראל כץ: אני חושב שאם יש תחום שבאמת עצם הדיון בו הוא יכול לא רק לחדד דברים, לחדד תובנות ולהביא מידע, אלא מעצם הדיון והמודעות לדיון כבר יכולה להיות השפעה, כי זו פעולה הסברתית אם יש תחום שפעולת ההסברה היא משמעותית לנושא של המאבק בתאונות הדרכים.

ישראל כץ: לכן עצם הדיונים כאן והמיקוד שלהם והעלאת הנושא לרמת חשיבות וההקרנה כלפי הציבור, וכלפי כל העוסקים במלאכה, היא בפני עצמה דבר חשוב, הוא בהחלט תורם.

ישראל כץ: כמובן גם הדברים עצמם שהם בבחינת ערך מוסף על כל הפעילות שמתבצעת כעת ובשלב הסיכומים ודאי שיש להם תרומה, ודיברנו בדבר הזה.

ישראל כץ: הבאתי לך, ולחברי הוועדה, ולהנהלה באופן אישי, ואני עושה את זה גם כרגע.

ישראל כץ: אכן, התחום הזה של המאבק בתאונות דרכים, הבטיחות בדרכים, מבחינה ערכית הוא התחום החשוב ביותר שבו אני עוסק בתור שר התחבורה והבטיחות בדרכים.

ישראל כץ: יש תחומים רבים כמובן שהם תחומים מקיפים ומושקעים ומשמעותיים שייקבעו וקובעים את צביונה של מדינת ישראל והתפתחותה מהרבה בחינות – כלכלית, חברתית להרבה מאוד שנים מעצם העשייה, אבל התחום הזה בכל רגע שמתבצעת בו פעילות, בכל דבר שניתן למנוע הוא תחום בעל משמעות הרבה ביותר כי זו הצלת חיים, מניעת פגיעה - אלה הערכים החשובים ביותר שיש לנו בעצם.

ישראל כץ: מהרגע הראשון שנכנסתי לתפקידי, בדיוק לפני שבע שנים פחות כמה ימים, זה היה הנושא שהתמקדתי בו עם הגורמים שהיו קיימים, עם כל הפעילות שעשינו מאז.

ישראל כץ: אתם גם חילקתם את הדיון למספר תחומים, ואכן, הייתי אומר, שמשרד התחבורה והבטיחות בדרכים מעבר לבטיחות בדרכים שהיא מבחינת אחריות מלווה גם לפעילותם של אחרים, משרד התחבורה עצמו באופן ישיר, אמור לעסוק, ועוסק בצורה משמעותית בנושא התשתיות, בטיחות הרכב, הכשרת הנהג, ועוד תחומים שבהם המשרד עוסק באופן ישיר.

ישראל כץ: כל התחומים האלה מטופלים בצורה מקסימליסטית מבחינת המיקוד, ההיקף, התקציבים, אם זה בטיחות הרכב, זה ברמת הסטנדרט של התקינה האירופאית, התקינה האמריקאית, תמיד בשורה הראשונה.

ישראל כץ: כמובן, כל נושא מערכות ההתרעה שהם ההווה והעתיד מבחינת שובר שוויון, שככל שנקדים להתניע אותם במשאיות, באוטובוסים, תחבורה ציבורית, תחבורה פרטית, רכבים חדשים, רכבים משומשים, מעבר לכל העשייה שמתבצעת של התשתיות, של האכיפה, של הורדת הנפגעים פלוס כל הפעולות האחרות, זה דבר של לקחת את המוח הישראלי שהוא מוביל בעולם, עם מה שיש גם בעולם, להטמיע אותו בכלי הרכב, ולשבור את הגרף בצורה משמעותית עד עידן הרכב האוטונומי, שהוא כבר נוסע לבד, שהוא מתוכנן לתקשורת בין-ריכבית, שוודאי יוריד את מספר הנפגעים בתאונות דרכים לשאיפה לאפס נפגעים.

ישראל כץ: הייתה איזה תאונה של רכב גוגל – אטרקציה גדולה שהוא עדיין ניסיוני, אז תראו את העתיד שהרכבים יהיו אוטונומיים, זו התדירות פחות או יותר שתהיה אם לא תכנתו מספיק טוב כדי לעקוב אחרי טעויות האנוש וכו'.

ישראל כץ: אין ספק שהטמעת מכשירים, מכשירי התרעה שזה הדור עכשיו, ובכל שנה ושנתיים יש עוד מכשירים שאפשר להטמיע אותם, והרכב האוטונומי שאנחנו נערכים במשרד בצורה ממשלתית גם לקראת קליטתו והטמעתו במדינת ישראל, זאת תהיה מהפכה גדולה שתקרין באופן ישיר על כל הבטיחות בדרכים.

ישראל כץ: בנושא התשתיות, אמרת, אדוני היושב ראש, מאז ממשלת רבין שביחס לקנה מידה של פעילות תקציבית שהייתה דאז, ביצעה פעילות מאוד חריגה - נדמה לי גם אתה היית בתפקיד ממשלתי, אכן, הייתה פעילות בנושא המחלפים והדברים שזכורים עד היום.

ישראל כץ: היום באופן אובייקטיבי בגלל היקף פעילות תקציב המדינה וכו', וגם באופן סובייקטיבי, מאז זו הפעילות הרבה ביותר שעולה בהיקפיה עשרת מונים על כל פעילות שהייתה בעבר.

ישראל כץ: אני לא יודע מה עשו כאן הרומאים במדינה הזאת, עד היום יש עוד כמה קשרים שנשארו.

ישראל כץ: התורכים היו בנאים גדולים, אגב, ומניחי תשתית תחבורה כדי לקיים את האימפריה.

ישראל כץ: אנחנו משחזרים עכשיו כמה פרויקטים - הרכבת החיג'אזית, רכבת העמק וכו', עוד יש מה לעשות לכיוון מצרים ומקומות אחרים, גם לא היו להם גבולות מדיניים של התחבורה שיכלה להתחבר.

ישראל כץ: האנגלים – לא יודע מה הם עשו בדיוק, אני יודע שהם עשו שדות תעופה ודברים, אני לא בטוח בתחום הכבישים, אבל כנראה גם תרמו.

ישראל כץ: אנחנו הישראלים, יש דברים גדולים שנעשו ויש דברים שלא נעשו.

ישראל כץ: את אקח את נושא חיבור הפריפריות בתשתית אסטרטגית, זה דבר שלא היה, שאנחנו היום עושים אותו, נעשו דברים, נבנתה כאן מדינה.

ישראל כץ: מערכות להסעת המונים לא הוקמו.

ישראל כץ: רכבות שקשורות לזה ומעבר לזה לא נפרסו ולא הוקמו בקנה מידה אמתי שאנחנו היום בעצם תוך כדי פעילות אם זה בסביבה בין-עירונית, או בתוך סביבה אורבנית של רכבות קלות, רכבות תחתית הרבה יותר קשה היום, ואנחנו עושים, ונעשה את זה כי אין ברירה אחרת, כי זה משפיע על הכלכלה, על היכולת להתניע את הוועדה – פרופ' טרכטנברג, שעמדת בראשה, שהתמקדת, וגם ציינת שכל אחוז מעבר תחבורה ציבורית זה 400 מיליון שקלים תועלת למשק.

ישראל כץ: אני רואה את זה גם כתועלת למאבק בתאונות הדרכים.

ישראל כץ: כמובן שהדברים האלה של תשתיות שכוללות גם פיתוח תחבורה ציבורית, ותשתית לתחבורה ציבורית עד התשתית האנושית.

ישראל כץ: אתמול עם אבשלום קור נפגשנו, הייתה איזה תחרות של חברות ההובלה הציבוריות, התחבורה הציבורית הפרטיות לבחור שם חדש לנהג, ובחרו את השם "רב נהג".

ישראל כץ: אני חייב לומר הנושא של תנאי הנהג, הכשרת הנהג, ומעמד הנהג זה דבר חשוב ביותר, כי בסוף אתה יכול לעשות את התחנות המרכזיות, תחנות המוסע וההגעה הטובות ביותר, והן צריכות להיות.

ישראל כץ: את הכבישים הטובים ביותר עם עדיפות של נתצ"ים ואכיפה באוטובוס המשוכלל עם השילוט האלקטרוני, ועם כל הדברים האחרים, ועם היורו, ועם איכות סביבה, ועם מעבר לאנרגיה חלופית והכול, הנהג, עד העידן האוטונומי המלא, הוא הדמות שזה עובר דרכה, והיא משפיעה בצורה מאוד משמעותית על איכות השירות על כל היבטיו.

ישראל כץ: אנחנו צריכים לתת לו את הכלים – עלייה מדלתות אחוריות, תיקוף מכשירים שלא דרך הנהג, כל הדברים האלה אלה דברים שאמרתי, והיום אתם רואים שהם בצורה הולכת וגוברת מוטמעים בתוך הדברים.

ישראל כץ: הנהג צריך לנהוג, לא לעסוק בדילמה האם הוא נשאר תקוע בתחנה ומתעסק בעודפים, או שהוא יוצא יותר גרוע על הדרך ומתעסק בעודפים, בהסחת דעת מאוד משמעותי.

ישראל כץ: לכן אנחנו נותנים לו את כלי העזר והנת"צ וכל הדברים.

ישראל כץ: אנחנו העלינו בשתי פעימות, אני יזמתי את זה פעם ל-32 שקלים, והיום ל-39 שקלים את שכר המינימום של הנהג לשעה, וזה יותר משכר המינימום במשק בצורה משמעותית שעוד לא הגיע נדמה לי ל-30 שקלים.

ישראל כץ: זה אמור לאפשר לגייס – היום זה כבר חל על כל חברות התחבורה הציבורית, אני מקווה זה יקרין גם על החברות הפרטיות של האוטובוסים, ואמור לאפשר לגייס את האנשים הטובים ביותר כי יש חשיבות לגייס מכל מגזרי הציבור ומכל המקומות.

ישראל כץ: אתמול הביאו לי מדגם של נהגים, גם מהמגזר הערבי.

ישראל כץ: אני מציע לכל מי שחושב כבר להוציא מחוץ לגדר את ערביי מזרח ירושלים, שיפנה למר נאצ'ה, שהוא אחד הנהגים הוותיקים בתחבורה הציבורית.

ישראל כץ: הוא עובד בקו בית-שמש תל-אביב, עם תעודת זהות כחולה, להבין את משמעות החיים.

ישראל כץ: האנשים האלה משולבים כאן בכלכלה הישראלית בירושלים ובכל המקומות.

ישראל כץ: אני לא נכנס עכשיו לדיון מדיני, ביטחוני וכו', צריך להבין.

עיסאווי פריג': כבר נכנסת.

עבד אל חכים חאג' יחיא: ערבבת בין שני התפקידים שלך כבוד השר, גם שר התחבורה ו- - -

ישראל כץ: כן, ערבבתי לחיוב.

ישראל כץ: נאצ'ה, כדאי שתכיר אותו, יש לי תמונה אתו.

ישראל כץ: משפחת נאצ'ה משפחה מאוד מכובדת, והוא עובד כנהג ומאוד מסור לתפקידו.

ישראל כץ: הוא משולב כאן במרקם החיים של התחבורה הציבורית כדי לשרת את הציבור שקשור אליו.

ישראל כץ: אותו דבר ממגזרי עליות שונים, וממקומות שונים.

ישראל כץ: הנהגים הם צריכים לבוא מכל המקומות וגם חרדים, וגם אחרים, וגם נשים בקצב הולך וגובר, וכולם צריכים להיות ברמה הגבוהה ביותר, לתת להם את התנאים הטובים ביותר כשאנחנו מדברים על תחבורה ציבורית.

ישראל כץ: אני חייב להגיד משהו לגבי הכבישים האדומים.

ישראל כץ: צריך להבין, כשנכנסתי לתפקיד אמרו לי שאני לא מאריך את כביש 6 צפונה כי זה לא כלכלי, ולא את כביש 6 דרומה מקריית גת כי זה לא כלכלי, ואת הכביש לבית שמש זה לא כלכלי.

ישראל כץ: את הכביש לכיוון אשקלון זה לא כלכלי.

ישראל כץ: את הכביש לכיוון נהלל ואחרי זה מגדל העמק זה לא כלכלי, אפילו מאשדוד לתל אביב זה לא כלכלי, וכו'.

ישראל כץ: אני התוויתי מדיניות, והיום כביש 6 עד צומת שוקת בשלבים ממש מתקדמים ועומד להסתיים עד אמצע השנה.

ישראל כץ: כביש לצפון בגלל שהוא ב-BOT, כולל שהוא כביש אגרה, התחילו כבר לעבוד, אבל כל התהליך המכרזי שקורה כאן במדינה יצא באותו זמן, ולמרות שזאת יתרון, זה מגזר פרטי, וזה כביש אגרה, אז זה התחיל עכשיו, וזה ייקח כמה שנים בגלל ההליכים המכרזיים המסובכים וסגירות פיננסיות ולקח - ומדוע קשה להעביר תשתיות למגזר פרטי?

ישראל כץ: הנה, החברה הממשלתית חוצה ישראל מסיימת בפיגור של רק מספר חודשים בלי חריגה בתקציב, אני מקווה.

ישראל כץ: בצפון אנחנו מתחילים עד סומך קריית אתא, ומקדמים את התכנון עד שלומי.

ישראל כץ: כמובן משוקת אנחנו מקדמים תכנון עד נבטים, ואחרי זה צומת הנגב.

ישראל כץ: אנחנו מאזור שוקת, אוטוסטרדה לערד במקומות שניתן יהיה להפקיע בזמן - שלושה חלקים כבר נגמר, אין יותר תאונות חזית, יש כביש משוכלל.

ישראל כץ: קטע אחד מול חורה בגלל קשיי הפקעה שהיו כבר יש תקציב, העבודה מתבצעת, אבל ייקח עוד זמן להשלים אותה, וכבר הייתה שם תאונה, אחת התאונות שהייתה בדיוק בקטע הזה.

ישראל כץ: התשתיות הן לא מחליפות את הנהג, אני חייב להדגיש ולא את האכיפה.

ישראל כץ: התשתיות הן מונעות סוג מסוים של תאונות, וזה חשוב ביותר.

ישראל כץ: הן יכולות למנוע תאונות חזית, הן יכולות להיות סלחניות יותר, לעשות דברים אחרים.

ישראל כץ: לעולם שום דבר לא יחליף את הנהג.

ישראל כץ: אגיד לכם גם אם תיסעו לארצות-הברית, אני לא טיילן גדול, תיסעו למקומות אחרים, אין מקום בעולם שלא נשארו בו כבישים חד סטריים, או אזור כפרי, עם כל הכבוד.

ישראל כץ: אנחנו לא נהפוך כל כפר לאוטוסטרדה כאן.

ישראל כץ: יש מקומות שהם לא שלושה מסלולים לכל כיוון, או שני מסלולים לכל כיוון עם הפרדה וזה יישאר, בוודאי שזה לא בבת אחת למרות ההיקף האדיר שאנחנו עושים - ולכן יש חשיבות.

ישראל כץ: אדוני היושב ראש, אני אומר גם כשכל אחד ממליץ על האמצעי הראוי בעיניו, וגם כל אחד מציע דברים שעולים עוד כמה עשרות מיליארדים, חוץ מעשרות מיליארדים שהשגנו.

ישראל כץ: אני חייב לשבח את שלושת שרי האוצר האחרונים – שטייניץ, לפיד וכחלון, וכמובן את ראש הממשלה שכיהן לאורך כל השנים האלה, שהם שותפים מלאים במהפכת התשתיות הזאת, וברפורמות.

ישראל כץ: בהרבה מאוד דברים אחרים, עדיין זה לא קורה בבית אחת.

ישראל כץ: אמר לי יעקב פרי, אני משתף אותך במקומות אחרים, אז אני מרשה לעצמי כאן - - -

יעקב פרי: אם זה דברים טובים אתה מוסמך.

ישראל כץ: אני מציין אותך בתור אדם חכם שאמר לי באחד מדיוני הוועדה, נדמה לי אפילו בוועדה הזאת, אמר לי, ככל שתעשה יותר ירצו יותר – אמת, זה נכון, אגב, אני רואה את זה.

ישראל כץ: כי כשלא קורה אז מה יש לפנות?

ישראל כץ: אבל כשקורה, ורואים את הכביש המשוכלל ואת הרכבות, כל אחד אומר למה כאן לא?

ישראל כץ: ואם לא תעשה כאן עכשיו אז אתה לא ממלא את תפקידך.

ישראל כץ: גם כשעושים כל כך הרבה, ואנחנו נמשיך לעשות.

ישראל כץ: לא הסכמתי להפסיק פרויקטים, ולא הסכמתי למנוע קידום פרויקטים.

ישראל כץ: בשנה הבאה תצא לדרך עם נתיבי ישראל עוד תכנית רב שנתית, ואנחנו ממשיכים את כל הפרויקטים שאנחנו מבצעים ועושים, עדיין יהיו תשתיות שהן פחות סלחניות, כבישים שהם יותר צרים.

ישראל כץ: אבל באידיאולוגיה של חיבור הפריפריות של הכבישים האדומים נעשה היום, אני אומר את זה, יותר מאשר נעשה אי פעם ואנחנו נמשיך גם לעשות את זה.

עיסאווי פריג': 66 יהיה בתכנית החומש, אדוני השר?

ישראל כץ: לא, כרגע לא בראש סדר העדיפות, למרות שיכולים כולם - - -

עיסאווי פריג': למרות כל הנתונים על הכביש ולא בסדר עדיפות.

עיסאווי פריג': ..

ישראל כץ: חד-משמעית.

ישראל כץ: הכביש הזה צריך לקבל הפרדה מצילת חיים, והיא תאט את התנועה, ותהיה שם הפרדה.

ישראל כץ: חברת נתיבי ישראל עושים את זה קודם כל, אחרי זה תכנית הרב שנתית תיבנה.

ישראל כץ: אני כבר יכול להגיד לך שכביש 71 מעפולה לבית-שאן הוא בעדיפות יותר גבוהה.

ישראל כץ: כביש עפולה-גולני 65 בעדיפות יותר גבוהה, ועוד כבישים אחרים.

עיסאווי פריג': אבל שנים שומעים אותן תשובות.

איתן כבל: בחודש הבא יהיה הרמזור בצומת שוקת שגם הייתה התחייבות כאן.

ישראל כץ: יהיה רמזור, בעתיד יהיה מחלף.

איתן כבל: אדוני, תודה.

איתן כבל: בסוף אנחנו רוצים להקשיב.

איתן כבל: משפט אחרון, כי אני רוצה אחר כך לחזור אליך, אדוני.

ישראל כץ: כשציטטתי את חבר הכנסת יעקב פרי, התכוונתי בדיוק לדבר הזה.

ישראל כץ: אנחנו עושים יותר מאי פעם, כולל בגליל ובנגב, בהפרש עצום.

ישראל כץ: גם כבישים, גם רכבות, רכבת הנגב התחילה לעבוד, רכבות בגליל, בעמק שתתחיל לעבוד באוקטובר השנה, דרך כל התחנות עד בואכה בית שאן, עפולה, מגדל העמק, המקומות האחרים.

ישראל כץ: הרכבת לכרמיאל עד אמצע השנה הבאה.

ישראל כץ: הרכבת לכרמיאל, אגב, זו תחנה ליד כרמיאל שכל היישובים מסביב וחלק ממנה, יישובים ערביים, יישובים יהודים, כפריים, עירוניים, דרוזים, כל היישובים שנמצאים.

ישראל כץ: הרכבת לירושלים ברבעון הראשון של 2018, והמסילה המזרחית שאנחנו מתכננים - לוד, חדרה דרך יישובים ערביים ואחרים גם מקדמים את זה עד חיבור עם רכבת העמק.

ישראל כץ: הנושא של התשתיות לכן הוא מקודם.

ישראל כץ: כל הכבישים האדומים – אי אפשר יום אחד לבוא ולהגיד, למה לוקחים מיליארדים לעשות כבישים ולא משקיעים בבטיחות?

ישראל כץ: ויום שני להפגין בכביש למה לא עושים אותו.

ישראל כץ: אפשר, אבל אני לא יכול לעשות את שני הדברים.

ישראל כץ: אנחנו כל כביש חדש שעושים זה השקעה בבטיחות, השקעה בעוד דברים ובבטיחות - כביש כזה מחליף מוקדים מאולתרים בדברים אחרים.

ישראל כץ: דבר שני, דיברתי אתך, אדוני היושב ראש, ובדקתי את הדברים עוד פעם.

ישראל כץ: אני יכול להגיד כאן עוד פעם בצורה הכי ברורה.

ישראל כץ: בתחום הבינעירוני אין מוקד סיכון אחד שבאחריות חברת נתיבי ישראל וכל המוקדים באחריותה, אחרי עבודת הכנה של המשטרה, הרשות הלאומית לבטיחות, משרד התחבורה וכולם שמתעדפים את מוקדי הסיכון.

ישראל כץ: אין מוקד סיכון אחד שאובחן כמוקד סיכון, ושהוא בשל תכנונית שלא מבוצע.

עיסאווי פריג': מה זה בשל תכנונית?

ישראל כץ: בשל תכנונית, שגמרו לאשר את התכנון מול המוסדות.

עיסאווי פריג': אבל כאן קבור הבעיה.

ישראל כץ: כאן לא קבור, כאן יש מדינה.

ישראל כץ: בית חלקיה הייתה תאונה, הוכרז כמוקד סיכון.

ישראל כץ: מאחר וגרים שם נגיד ציבורי חרדי, אז כל יום הייתה שאילתה מה קורה?

ישראל כץ: עד שהתכנון שמאשרים בוועדות הבשיל ועשו את הרמזור, כך זה בכל מקום.

ישראל כץ: יש החלטה, עובדים בשיא המהירות שאפשר מול גורמי התכנון השונים, וסיום התכנון שמאפשר ביצוע, החברה ממנה מתכנן, הוא עובד.

ישראל כץ: למשל כביש 293 מאזור נתיבות צומת בית הגדי עד מחלף בית קמא החדש, הוא כביש 6 בעצם, כמו 264, נדמה לי, מאשל הנשיא, גם כן לבית קמא, אני, בתכנית אחרי "צוק איתן" הכנסתי אותם ביוזמתי ככבישים שצריך לשדרג אותם, עוד לפני שהעיריות פנו ואחרים פנו, כי היה ברור לי שברגע שבית קמא הופך לחלק מכביש 6, כולם ירצו להתחבר אליו.

ישראל כץ: 293, היו מספר תאונות מאוד קשות.

ישראל כץ: אז עכשיו חברת נתיבי ישראל, הקצנו 300 מיליון שקלים בהחלטה, מקבלת את האישור התכנוני, מקדמת תכנון ותבצע תוך כדי ההליך הזה כל מוקד סיכון שהיא יכולה בדרך, אבל את הכבישים האלה הולכים לעשות לדוגמה וכל שאר הדברים - זה האמירות לגביה, זה בטיחות הרכב.

ישראל כץ: אתם שמעתם ויכולים לשמוע מפי העוסקים בעצמם.

ישראל כץ: מערכות ההתרעה - אני לא אוותר בעניין הזה.

ישראל כץ: גם אם אצטרך להתווכח עם משרד האוצר למצוא מקורות נוספים.

ישראל כץ: אני חתמתי על צו שכל המשאיות באוטובוסים מ-3.5 טון מנובמבר יהיו מצוידים במכשירים האלה, שיתנו לאיזה חברה שהם רוצים שעומדת בקריטריונים.

<גבי בן הרוש: המדינה משלמת, אדוני?

ישראל כץ: לא.

ישראל כץ: ונציב עליך אחריות פלילית אם זה לא יקרה, דרך אגב, הנה, הבטחתי לך בדרך.

ישראל כץ: אתה כל כך חרד לדבר, זה בסדר גמור.

ישראל כץ: מי שלא יתקין - - -

<גבי בן הרוש: למה ב- - -

איתן כבל: דיי, לא עכשיו.

<גבי בן הרוש: תקנות זה טוב בהחלט, מי משלם?

ישראל כץ: זה בדיוק המתח, מאחר ואני עושה את מה שצריך אני לא מורתע מגופים.

ישראל כץ: אני גם אסרתי את הנסיעה בעלייה לירושלים משש וחצי לתשע וחצי כאשר נכנסתי לתפקיד, למרות שלא אהבתם את זה, והכרחתי אתכם למצוא סידור אחר למשאיות, וזה פתח את הכביש לפחות באופן יחסי עד שאנחנו כרגע משדרגים אותו.

ישראל כץ: אני הוריתי מנובמבר לעשות את זה.

ישראל כץ: לגבי אוטובוסים של התחבורה הציבורית שנהנים מסבסוד וכו', אנחנו הנחינו אותם לסיים את זה עד פסח, או סוף אפריל להתקין.

ישראל כץ: אלה האוטובוסים שמסיעים בתחבורה הציבורית להתקין את כל המערכות - עכשיו אתם בעצמכם יכולים לשחזר.

ישראל כץ: חלק מהתאונות שהיו כתוצאה ממה שקרוי רשלנות נהגים, היסח דעת, השלוש שניות האלה של מערכת ההתרעה הייתה יכולה למנוע שם את מרבית התאונות האלה, אומר את זה באחריות.

ישראל כץ: כולל האוטובוס אם היה מקבל את הצפצופים, לא משנה מה הוא עשה, משנה מה הוא עשה, והיה יכול עוד לשנות את המסלול שלו, פשוט המערכות האלה הן קריטיות ואסור לנו.

ישראל כץ: אדוני, יושב ראש הוועדה, דיברתי אתך על זה.

ישראל כץ: חלק משמעותי בסיכום הדיונים חייב להיות הגיבוי וההובלה שלכם שמדינת ישראל תיקח דברים שקיימים, והיא תתקין אותם כדי להציל חיים.

ישראל כץ: חייבים לעשות את הדבר הזה.

איתן כבל: יהיה לזה התייחסות.

ישראל כץ: עכשיו אני רוצה לומר מלה על הרשות לבטיחות בדרכים לפני שגיורא ידבר.

ישראל כץ: אבי נאור, שאני מאוד מעריך כמובן עם שמואל ומי שעובד אתו, שהוא חווה טרגדיה, אבל הוא לקח על עצמו משימת חיים והוא תורם מזמנו ומכספו, ואני תמיד מוכן לקבל ממנו גם ביקורת באהבה, כי אני יודע שהוא עושה את זה בכוונה אמתית.

ישראל כץ: אנחנו יודעים גם לקבל ביקורת מאלה שלא עושים בכוונה אמתית, אבל כשזה בכוונה אמתית ודאי שכן, יזם את הקמת הרשות הלאומית לבטיחות בדרכים.

ישראל כץ: במקרה אני הייתי שר בממשלה ב-2003, ממשלת שרון, החתימו כמיליון איש בפעולה במבצע מאוד גדול, והרעיון הוא נכון.

ישראל כץ: יש מקום לרשות אחת מובילה שתתכלל ותעשה את הדברים.

ישראל כץ: הרשות קמה, אבל הרשות, אני רוצה לומר את זה במלה שלא תפגום בה יותר מדיי היא נולדה נכה, במובן הזה זה שזה כבר לא היה תלוי בכם, בחקיקה עצמה, בהוראת השעה, לא הייתה הצלחה לקחת סמכויות ממשרדים ולהעביר לרשות עצמה.

ישראל כץ: אז נולד הרעיון איך נגרום לה להשפיע, נקבע שיהיה לה תקציבים מאוד גדולים, ועל דרך הכסף היא תכתיב את המדיניות או תשפיע על המדיניות של אותם גופים שמועבר הכסף.

ישראל כץ: אלא מה, וכאן אני לא מטיל שום אשמה על היוזם, גם הכסף הוא לא היה פרח מוגן.

ישראל כץ: גם הכסף הוא לא היה באיזשהו חוק נפרד, אפילו את נתיבי ישראל, אגב, הפכתי לפרח מוגן שאי אפשר לקצץ בפרויקט הזה, ידענו עם מי אנחנו עוסקים.

ישראל כץ: אלא עם החלטת ממשלה מיוחדת ספציפית, ולכן הפרויקטים האלה חיים וקיימים.

ישראל כץ: כלומר, החוק לא העביר סמכויות, ואותו רעיון של מימון שיועבר לאגף התנועה במשטרה וכו', ספק אם אתה יכול דרך מימון להכתיב לאגף שהוא היררכי, שהוא חלק מהמשטרה, שהוא מקצועי, שהוא כפוף לשר לביטחון פנים.

ישראל כץ: אבל אני אומר העסק הזה בסופו של דבר התקציבים נשחקו.

ישראל כץ: אני אף פעם לא מעביר אחריות לאחרים, אבל בצורה עובדתית משרד האוצר הלך והקטין את התקציבים האלה.

ישראל כץ: אני לא חושב שאי פעם גם החזון מומש באמת בהיקף שדובר עליו.

יעקב פרי: אז מדוע אדוני לא מתקן את החוק?

ישראל כץ: אני אגע בזה.

ישראל כץ: אני אגע בזה מה צריך לעשות כרגע.

ישראל כץ: וכל מי שהיה, היה שיינין יושב ראש, והיו אחרים, עשה כמיטב יכולתו.

ישראל כץ: אני, אגב, מספר פעמים הייתי מעורב.

ישראל כץ: בשנת 2009, לקחנו מתקציב ההסברה, העברנו, היה ראש אגף התנועה ביבי נחמו, והעברנו 100 ניידות בשכירות עוד ממש בתחילת השנה ואין ספק שזה גם טרם, אבל אלה פעולות מאולתרות.

ישראל כץ: אגב, כשאני נכנסתי לתפקיד ב-2009, והרשות קמה ב- 2006, היו בקושי 100 ניידות, כך שהמיתוס על 450 ניידות, אני לא זכיתי לראות אותם, וגם לי אמרו אז.

ישראל כץ: היו ניידות שאור ירוק נתנה, נשחקו, שטרית עשה - -

יעקב פרי: כן אדוני, אבל הייתה החלטת ממשלה על פי דוח שיינין.

ישראל כץ: נכון.

ישראל כץ: אני אומר עוד פעם, הפער בין החלטות ממשלה - - -

איתן כבל: יש הרבה מורשת קרב סביב העניין הזה.

ישראל כץ: הייתה יוזמה אמתית וחיובית וחשובה להקים, היה גם רצון, אבל לא היה את הכוח ליוזמים לגרום למשרדים לוותר על סמכויות, ולא היה איגום של תקציב.

ישראל כץ: כשאני נכנסתי במרץ 2009, היו בקושי 100 ניידות, אז מהר שכרנו 100 ניידות.

ישראל כץ: לכן שמעתי שהשר לביטחון פנים אמר וגם על דעתי, ויש לו מודעות גדולה מאוד, אגב, למאבק בתאונות הדרכים לאורך כל שנות פעילותו הציבורית.

ישראל כץ: אני בהחלט רואה בו שותף מאוד חשוב לאחת משתי הזרועות המרכזיות זה התשתיות והאכיפה פלוס כל הדברים שבאמצע.

ישראל כץ: הוא רוצה לממש את אחריותו דרך המשטרה, כולל אגף התנועה, ושאר הדברים.

ישראל כץ: היום אתם יודעים, התקציב שנשאר בתווך הוא נדמה לי חוץ מ-40 מיליון שכבר הועברו, זה 30 מיליון שקלים שזה הנזיל, כי העבירו חלק באופן קשיח.

ישראל כץ: תקציב אגף התנועה, לדעתי הוא חצי מיליארד שקלים, או משהו כזה, והוא אמור גם להיות גם יותר.

ישראל כץ: לכן אני אומר - יעקב פרי, זו השאלה ששאלת, יש מצב נתון, לכן אני תומך במצב הנוכחי, שמשרד האוצר יעביר למשטרה ולשר לביטחון פנים שהוא קובע סדר בעדיפות בפעילות המשטרה, שנושא המאבק בתאונות הדרכים זה זרוע מאוד מרכזית בפעילות משטרת ישראל, להעלות את המגבלות האלה של הדבר.

ישראל כץ: יחד עם זאת, ביקשתי מהאלוף במילואים גיורא רום, שעבדתי איתו, ויצא לי הזכות לעבוד אתו.

ישראל כץ: אמנם הוא מונה קצת לפני תקופתי לראש מינהל התעופה האזרחית, גם רשות, רשות תעופה אזרחית, ועשה שם עבודה מצוינת בשדרוג, בדרוג, והעלאת הבטיחות, וכל שאר הדברים.

ישראל כץ: יש לו את הגישה ואת הראייה, ואת האיכות ואת היכולת.

ישראל כץ: אחרי שלקחתי את יו"ר הוועדות בעבר, את יעקב שיינין בקדנציה הקודמת ליישם את - - - שלו.

ישראל כץ: ביקשתי מגיורא, ואני כמובן עומד לתת לו גיבוי מלא בפורמלי ומעבר לפורמלי לעצב את הרשות, להוביל את הרשות, למלא אותה בנוסף למה שיש בה כמובן באיכות, ובדברים - - -

עיסאווי פריג': למה לא עשיתם את זה עד עכשיו, אדוני השר?

ישראל כץ: אני כל הזמן עושה את זה.

עיסאווי פריג': אתה דיברת על פרח מוגן בנתיבי ישראל, ואתה כאן מתייחס לסוגיית התקציב, ואת הבעיות האלה - איפה אתם הייתם כל השנים?

ישראל כץ: חבר הכנסת פריג', אני לא רוצה לעבור להתנגחות אישית.

ישראל כץ: גם לי יהיו את הטיעונים שלי לגבי מניעך.

ישראל כץ: עזוב, אתה יודע.

עיסאווי פריג': אבל למה לקחת את זה שם?

ישראל כץ: אני מבקש לתת לי לסיים את דבריי.

איתן כבל: בבקשה, תן לשר.

ישראל כץ: אם אתה רוצה בצורה עניינית.

עיסאווי פריג': זה לא ענייני מה ששאלתי?

ישראל כץ: אני יזמתי את תכנית נתיבי ישראל כשהיא הייתה ראשונית, חדשנית, בגיבוי ראש הממשלה הבאתי אותה לממשלה, היה לי מאבק עם שרים ואחרים.

ישראל כץ: איגמנו תוספת תקציבית משמעותית בחזון של חיבור פריפריות ודברים אחרים בתוך הדבר הזה, וזה היה פרח מוגן.

ישראל כץ: אני לא הקמתי את הרשות.

ישראל כץ: אני לא הקמתי את חוק הרשות, יזמו אותו.

עיסאווי פריג': למה לא הגנת עליה?

ישראל כץ: אני מגן עליה כל הזמן.

עיסאווי פריג': אז למה לא עשית ממנה פרח מוגן כמו נתיבי ישראל?

ישראל כץ: כי אני לא יכול לעשות פרח מוגן מתקציב שהוא לא בשליטתי.

ישראל כץ: אבל עזוב.

ישראל כץ: אני לא בא כאן עכשיו להתנגח.

עיסאווי פריג': בשליטת מי התקציב אדוני?

ישראל כץ: אני אומר עוד פעם.

ישראל כץ: אני לא אכנס - - - גם שזה פוליטיקה בתוך הדיון.

איתן כבל: זה לא פוליטיקה.

איתן כבל: אני חולק עליך, אדוני, ואני שוב אומר אליך את העניין הזה.

איתן כבל: לא כל שאלה היא שאלת קנטור.

איתן כבל: לכן העניין הזה אין כאן שאלת קנטור.

ישראל כץ: למה לא עשית אותה פרח מוגן?

ישראל כץ: אמר, בסדר.

איתן כבל: שאלה לגיטימית.

ישראל כץ: אמר, בסדר.

איתן כבל: שאלה לגיטימית.

ישראל כץ: איך אני רואה את הדברים.

ישראל כץ: אני שיבחתי את היוזמה של אבי נאור כגוף פרטי לקדם את הממשלה שקיבלה החלטה, ציינתי מה הייתה ההחלטה לא כדי להסביר.

ישראל כץ: אני לא מאלה שבאים ונותנים הסברים.

ישראל כץ: בתקופת כהונתי בשבע השנים האלה, אמנם אני אומר לי לא להיכנס לסטטיסטיקות, כי גם הרוג אחד זה יותר מדיי.

ישראל כץ: בשבע השנים הייתה ירידה של 30% במספר ההרוגים, כמעט 30%.

ישראל כץ: היו תקופות של ירידה, של עלייה, של ירידה, אבל מי שמבין בסטטיסטיקה, בגרפים, ואנחנו מדברים על אנשים שכל אחד שהוא עולם ומלואו, אבל אם אתם מתרגמים, ירידה מובהקת ושהיא תימשך, אין לי שום ספק, היא תימשך, כי משקיעים בו, עושים את הדברים הנכונים.

ישראל כץ: יחד עם זאת, מאחר ויש כאן דיון כל כך מהותי ואני מכבד את הדיון הזה, ודיברנו גם על הדברים.

ישראל כץ: מאחר וגיורא מתמנה כרגע, הייתי יכול להגיד את זה גם כאשר שיינין התמנה, וגם עשינו את כל המאמצים הללו.

ישראל כץ: נאבקנו על תקציבים, מה, הוא לא בא עם שיטות?

ישראל כץ: אני אומר כרגע, כרגע גיורא יסביר איך הוא רוצה, ואני חושב שהחזון של איכות, רשות איכותית, גם עם המגבלות החוקיות שיכולה לסנכרן מול כל הגופים בלי לפטור שרים מהאחריות שיש עליהם.

ישראל כץ: אני לא אכנס עכשיו מה בנינו לתחום מערכת החינוך, והיה שר חינוך שרצה לבטל בחינות בגרות וכו'.

איתן כבל: משפט אחרון בבקשה.

ישראל כץ: לכן, הרשות לבטיחות היא במגבלות הקיימות, יחד עם זאת, מאחר והיא בהוראת שעה כבר פעם שנייה, אני ביקשתי מגיורא, כמו שהוא עשה ברשות תעופה אזרחית הרי הבאנו את חוק הטיס, חוק ענק, שיחליף חוק קיים, גם לבנות במקביל חקיקה שיכול להיות שהיא תיגע גם בנושא הסמכויות, וכן תאתגר ותנסה במקומות שניתן יהיה להעביר לרשות סמכויות באותה חקיקה.

ישראל כץ: אבל עד שהדבר הזה קורה, בוא נעבוד בכלים הקיימים, ניתן למערכות ולשרים גם לעשות את עבודתם, וגם לרשות לעשות את עבודתו, ומה שקשור למשרד התחבורה באופן ישיר, ודאי מועמד לרשות, ומה שקשור לבטיחות בדרכים, אנחנו נמשיך ללוות את כל הדברים האלה ביחד.

איתן כבל: תודה, אדוני.

איתן כבל: זה היה אמור להיות פתיח קצר, אבל פתיח ארוך מאוד.

איתן כבל: בכל זאת, בא שר, אין לי שום כוונה למנוע ממנו לומר את הדברים.

איתן כבל: אבל אני כבר אומר לאדוני שבסוף הסבב, אני מצפה גם שאדוני יענה כפי שסיכמנו, לגבי תקציבים ולגבי פעולות נוספות שאנחנו דיברנו עליהם.

ישראל כץ: אני רוצה להבהיר לגבי תקציבים.

ישראל כץ: תקציב הפיתוח של משרד התחבורה הוא ממומש וביטאתי כאן חלק ממנו.

ישראל כץ: תקציב משרד התחבורה מאוד קטן, מעולם לא נלחמתי עליו, אגב.

ישראל כץ: בשבע השנים האלה מעולם לא ראו אותי מתווכח על תקציב המנגנון של המשרד.

ישראל כץ: אין פטנט שאתה לוקח מהתקציב של המשרד, ומעביר תקציב שהוא בכלל לא מסומן ולא קיים.

ישראל כץ: לכן האמירה הזאת שהאוצר יעביר ישירות למשטרה ולגורמים אחרים תקציב לפי האחריות של אותם שרים היא אמירה נכונה, אין דרך אחרת.

איתן כבל: תודה.

איתן כבל: בסוף הדיון אני אבקש גם כן לשאול מספר שאלות, גם ישבתי אתך ודיברתי, ואני מקווה שנקבל גם את התשובות שסיכמנו בינינו.

איתן כבל: ברשותכם, אני רוצה לעבור לדיון.

איתן כבל: השר כבר לקח את החלק הראשון.

איתן כבל: אני רוצה שהדיון יהיה מאוד ממוקד, בלי הרצאות.

איתן כבל: אני רוצה דברים ברורים וחדים.

איתן כבל: אנחנו בסיכום, אנחנו לא בפתיחת הדיונים.

איתן כבל: כפי שביקשתי, אבי נאור, ברשותך, אתה תפתח.

איתן כבל: יעקב פרי, כחבר כנסת יוכל להמשיך אחריו.

איתן כבל: שיינין התייחס, לאחר מכן חבר הכנסת חמד עמאר.

איתן כבל: חברים, שאלות, אני לא רוצה הרצאות, חברים.

איתן כבל: השר יענה על השאלות.

איתן כבל: כל אחד שיש לו שאלה, אני אשמח שהשאלה תישאל.

איתן כבל: נמצא פה אלחנן גבריאלי, נפצע קשה בתאונת דו-גלגלי כאשר החליק ונפגע מגדר הבטיחות.

איתן כבל: בעקבות התאונה נגדעו ידו ורגלו.

איתן כבל: בתאונה נהרגו גם בני הזוג ליאת ואביקם גור.

איתן כבל: אני אאפשר לך אדוני לספר בקצרה את הסיפור הקשה והטרגי שלך ושלך חברך.

איתן כבל: מכאן נמשיך, אני ארצה שכולם ידברו.

איתן כבל: לכן אני מבקש להיות ממוקדים.

איתן כבל: יש פה סדר, אנשים פה נרשמו.

איתן כבל: אלה שמגיעים לראשונה שיידעו שאנחנו מסודרים פה, ולא מפלים אף אחד לטובת האחר.

איתן כבל: אם יש שאלות שגם יופנו לרשות אנחנו נשמח.

איתן כבל: בבקשה, אבי.

<אבינועם נאור: תודה.

<אבינועם נאור: אני באופן אישי, העמותה, עוסקים בתאונות בדרכים כבר 20 שנה.

<אבינועם נאור: במהלך התקופה הזו הייתה לנו הזכות לראות ירידה ארוכה, מתמשכת שבהחלט שמה אותנו במקום מכובד וטוב מבחינת הבטיחות בדרכים בעולם - הגענו לשם ממקום מאוד גרוע.

<אבינועם נאור: לצערי הרב, אנחנו רואים שההישגים אולי לא נבלמים, אבל בהחלט הם מאיטים.

<אבינועם נאור: החשש שלי כמובן, שעם המגמה הזו של השלוש השנים האחרונות תימשך הם עלולים גם ההישגים האלה להימחק.

<אבינועם נאור: זה בולט בעיקר לאור העובדה שהמגמה העולמית היא שונה, היא ירידה מתמשכת גם בשנים הללו.

<אבינועם נאור: כמובן אנחנו עדיין זוכרים ומביטים בהרבה תקווה להבטחה השלטונית שניתנה על ידי כבוד השר, שאנחנו נהיה עד 2018 בין החמש המדינות המובילות בעולם בבטיחות בדרכים, וכולנו שותפים כאן לדעה שהדבר הזה אכן התאפשר.

<אבינועם נאור: אני רוצה גם לנצל את ההזדמנות הזאת, כבוד היושב ראש, להודות על הוועדה הזו.

<אבינועם נאור: לדעתי, במהלך ה-20 שנה שאני פועל בתחום, זה אחד האירועים המכוננים בנושא בטיחות בדרכים.

<אבינועם נאור: אני חושב שהיוזמה היא מאוד חשובה, ויש בה את הפוטנציאל לא רק לעזור לעצור, אלא להפוך את המגמה וגם דבר אחד נוסף, ואני רוצה להתייחס לנושא של הרשות הלאומית.

<אבינועם נאור: הניסיון היה בהקמת הרשות להקים משהו שהוא לא תלוי בשר זה או אחר.

<אבינועם נאור: היום יש לנו חלון הזדמנויות, יש שר תחבורה ובטיחות בדרכים שהוא קרוב לעניין, ותודה לך.

<אבינועם נאור: יש שר לביטחון פנים שהוא קרוב לעניין.

<אבינועם נאור: אנחנו מרגישים שיש באמת הזדמנות לעשות את השינוי.

<אבינועם נאור: אבל כאשר השרים האלה התחלפו ויגיעו שרים חדשים, יכול להיות שכל ההישגים האלה יימחקו.

<אבינועם נאור: אם הוועדה לא תצליח להוביל את המדינה להישגים בני קיימא מעוגנים בחוק, למשל, הנושא הזה של מה שקראת "פרח מוגן" - תקציב מעוגן בחוק לרשות הלאומית שהוא לא תלוי בכל נפלאות התקציב, וכן הלאה.

<אבינועם נאור: זה דבר שעדיין אפשר לחזור והטיוטות חוק עדיין נמצאות, יש לנו אותן, אם צריכים אנחנו יכולים לתת אותן, ואפשר לעגן רשות חזקה, מקצועית, שתעשה את מה שהיא צריכה.

<אבינועם נאור: לדעתי, הוועדה עם שיתוף הפעולה היום של השרים המכהנים כרגע, זה חלון הזדמנויות בלתי רגיל.

<אבינועם נאור: מאחר ונושא הפגישה זה נושא התשתיות, אני גם רוצה להגיד מלה.

<אבינועם נאור: אני בהחלט רוצה לפתוח את מה שאני אומר בהכרה, בתנופת עשייה בתשתיות שהתנופה הזאת היא תרומה מאוד חשובה לבטיחות בדרכים.

<אבינועם נאור: לא רק כמובן לקשר לפריפריה ולכל מה שתשתיות מסמנות, אלא יש בה משום תרומה לבטיחות.

<אבינועם נאור: ב-2005 ממשלת ישראל קיבלה החלטה שבנוסף להשקעות בתשתיות שהן תורמות לבטיחות, יוקצו 400 מיליון שקל בשנה לטיפול במוקדי סיכון.

<אבינועם נאור: הכסף הזה כרגע - שמעתי מדבריך, אדוני השר, שאתם הולכים להקצות 300 מיליון.

ישראל כץ: אין אף פרויקט שהוא בשל תכנונית שהוא מוקד סיכון שלא מבוצע, לכן אין מגבלה תקציבית.

<אבינועם נאור: הבעיה, אז יש מגבלה תכנונית.

ישראל כץ: אין מגבלה, התכנון מתקדם לפי היכולת.

<אבינועם נאור: הזמנת אותנו, וראינו שהמגבלה התכנונית הזו יוצרת.

<אבינועם נאור: הרי בסופו של דבר, אני, כשאני נוסע על הכביש והכביש יש בו תקלה, אני לא בדיוק מעניין אותי אם זה בגלל בעיה תכנונית או בגלל בעיה תקציבית, לא מטפלים בזה.

<אבינועם נאור: לכן ההנחיות צריכות כאלה, והפעילות צריכה להיות כזאת, יכול להיות להרחיב את התכנון – אני לא יודע איפה צוואר הבקבוק.

ישראל כץ: אז כשישבנו וסיכמנו דברים זה בדיוק מה שמבוצע.

ישראל כץ: הפגישה הייתה באיזושהי הרפיה שאנחנו תקנו אותה.

<אבינועם נאור: האם יש לנו תכנון שיאפשר להיכנס לעבודה בסדר גודל של 400 מיליון שקל בשנה כפי שהייתה החלטת ממשלה.

<ניסים פרץ: אדוני היושב ראש, ראשית כן.

<ניסים פרץ: השנה נכנסנו לבנק תכנוני של 48 מוקדי סיכון שהם למעלה מ-750 מיליון שקל.

<ניסים פרץ: כרגע מבוצעים 48 תכנונים.

איתן כבל: כל כביש יש לו את הנשמה שלו, את הבעיות שלו.

ישראל כץ: אם - - - לך את האדמה בשביל לעשות כביש, אתה מוכן מראש?

ישראל כץ: זו בעיה תכנונית.

איתן כבל: כל כביש הוא אחר.

עיסאווי פריג': מתי זה ייגמר התכנון, זאת השאלה?

<ניסים פרץ: אני רוצה לומר שכל ה-48 האלה נמצאים בתכנית דו-שנתית לסיום ביצוע.

<ניסים פרץ: אני מוכרח לציין שיש היום - - -

ישראל כץ: כשאנחנו ישבנו, זה בדיוק הדבר שהנחינו.

איתן כבל: זו אמירה משמעותית מאוד.

ישראל כץ: מגובה לחלוטין גם על ידי האוצר וגם על ידם.

איתן כבל: אני חוזר ואומר אבי, וחשוב שניתן את הרוח הגבית בעניין הזה.

איתן כבל: אם 48 מוקדי סיכון אמורים להסתיים התהליכים - - -

ישראל כץ: זה 750 מיליון.

איתן כבל: 750 מיליון אמורים להסתיים בתוך שנתיים, זו אמירה מאוד דרמטית.

עיסאווי פריג': אפשר לקבל את הרשימה?

איתן כבל: סליחה, הוא העביר.

<אבינועם נאור: אני מצטרף לאמירה הזאת.

<אבינועם נאור: אני חושב שהיקף כזה - - -

ישראל כץ: בעקבות הישיבה שעשינו, זו ההנחיה שניתנה - לא ליצור מגבלה.

<אבינועם נאור: אני חושב שהיקף כזה של כ-800 מיליון בשנתיים שיהיו בטיפול בנקודות תורפה ובמוקדי סיכון, זה יכול להוות מהפכה בטיפול במוקדים האלה במדינת ישראל, חד וחלק.

<אבינועם נאור: באמת, בנושא מוקדי הסיכון, יש מחקר של החברה נתיבי ישראל, שמראים שיש לזה פוטנציאל של חיסכון של 50% בהרוגים.

<אבינועם נאור: לכן אני חושב שמבחינת הנקודות שאנחנו רצינו להעלות כאן, אחד, זה מוקדי הסיכון.

<אבינועם נאור: שנית, הקריאה לנושא הרשות לעגן בחוק כדי שזה לא יהיה נתון לשינויי - - -

איתן כבל: בסוף הדיון אני גם אומר את דעתי שאמרתי אותה גם כן לשר, אמרתי אותה גם ליושב ראש איך לדעתי היא צריכה, ומה מקומה של הרשות בוודאי לאור כל הפעולות אשר אנחנו עושים, מה יהיה מקומה.

איתן כבל: בבקשה, חבר הכנסת פרי.

יעקב פרי: שלום כבוד השר, תודה על הסקירה.

יעקב פרי: אני רוצה לשאול בכמה נושאים את דעתך.

יעקב פרי: אני חושב שעל ידי השאלות של מהי דעתך, אתה תבין גם מה הם חלק מעמדותיי לפחות.

יעקב פרי: השאלה הראשונה, האם אתה מרוצה מהעובדה שהיום האחריות המיניסטריאלית היא ממוקדת, או שאתה חושב שצריך יותר למקד אותה, לא רק בינך לבין השר לביטחון פנים, אלא מריבוי המשרדים שעוסקים בין השאר גם בנושא של תאונות דרכים, או של הקטל בדרכים?

ישראל כץ: אם אני מרוצה מזה שהיא ממוקדת או לא ממוקדת?

יעקב פרי: לא ממוקדת, לדעתי.

יעקב פרי: אני חושב שצריך למקד אותך.

איתן כבל: זה מה שאתה רמזת בעצם.

יעקב פרי: אני חושב שצריך למקד אותה, אני רוצה לשאול מהי דעתך.

יעקב פרי: שאלה שנייה, או הערה שנייה, לגבי כל נושאי הולכי הרגל.

יעקב פרי: אנחנו מטפלים הרבה מאוד ברכבים, ובמוקדי סיכון, וכשאתה בודק את הסטטיסטיקה של הרשות לבטיחות בדרכים, שליש מהנפגעים הם הולכי הרגל, והשאלה אם אנחנו מטפלים גם בנושא התשתיתי, או בכלל בנושא הזה לשביעות רצונך, בוודאי לא לשביעות רצונך אבל האם מספיק.

יעקב פרי: אבי נאור דיבר על מוקדי הסיכון, אני לא אשאל בנושא הזה.

יעקב פרי: אני רוצה לשאול מספר שאלות בנושא הרשות הלאומית לבטיחות בדרכים.

יעקב פרי: קודם כל, מזל טוב לגיורא ידידי, אני מאוד מקווה שאתה תיהנה, הג'וב הוא קשה.

<גבי בן הרוש: - - - הוא מתחמם על הקווים חצי שנה.

יעקב פרי: היו פרסומים שלרשות אין מועצה, ואני רוצה לדעת האם יש סיבה?

ישראל כץ: זו הסיבה, כי חיכינו - - -

יעקב פרי: הרשות עתידה על-פי הוראת שעה שתפקע בדצמבר שנה הבאה, אם אני לא טועה, 2017 להיסגר, או השנה 2016, האם יש רצון לסגור אותה או לחוקק חוק ולעשות ממנה כפי שאתם ציינתם פה פרח מוגן?

איתן כבל: תודה.

איתן כבל: אני מכיר גם את השר, הוא יענה וייגמר לנו הזמן.

עיסאווי פריג': אבל שאלות חשובות.

איתן כבל: הכול חשוב.

יעקב פרי: אני אומר את הדבר הבא.

עיסאווי פריג': אני חושב שסדר העדיפות מחייב.

איתן כבל: עיסאווי, עם כל הכבוד, כל אחד והכביש שלו.

איתן כבל: אני אעשה משהו לא מנומס, אני חייב לצאת, אני אשתדל לחזור עד שהשר יענה.

איתן כבל: כבר אמרתי, ועשינו את זה.

איתן כבל: אני מבקש שאדוני השר ייתן נקודות לתשובות, ואנחנו נקבל כמובן את התשובות כפי שעשינו גם בעבר בצורה מפורטת.

איתן כבל: אני חושב שאבי נאור היה הדוגמה להתנהלות ממוקדת בעניין הזה.

איתן כבל: בבקשה.

<יעקב שיינין: אגיד בכמה מלים.

<יעקב שיינין: אני חושב שזו הזדמנות יוצאת מגדר הרגיל כי זו פעם ראשונה שכולם מסכימים על אותה מטרה.

<יעקב שיינין: אין פה מחלוקות, ואם אני מסתכל בעצם זה מקובל.

<יעקב שיינין: ואני חושב שמה שאנחנו צריכים לעשות זה מה שהשר אמר שהוא מאמץ - להיות בין חמש המדינות הבטוחות בעולם, ואני אסביר למה הכוונה.

<יעקב שיינין: אבל לא עד 2018, כי זה כבר יהיה לנו קשה, אני מסתפק עד 2025.

<יעקב שיינין: נעשה את זה יותר לאט, אבל בוא נעשה את זה עד 2025.

<יעקב שיינין: אני רוצה להראות שני שקפים.

<יעקב שיינין: זו הירידה שאנחנו מדברים, יושב ראש הוועדה הזכיר את זה.

<יעקב שיינין: בנתונים צריכים לדבר על הרוגים לנסועה, כי כאשר כלי הרכב גדלים ואם אנחנו לא יורדים בהרוגים לנסועה, אנחנו בעצם גדלים בהרוגים.

<יעקב שיינין: תראו את הירידה הדרמטית שהייתה, ומה שקורה בסדר גודל של שישה הרוגים למיליארד קילומטר, זה הופך להיות הרבה יותר קשה.

<יעקב שיינין: ההתחלה היא יותר קלה, התשתיות, הם עשו לנו קפיצת דרך אדירה.

<יעקב שיינין: הבטיחות של כלי הרכב שיפרה לנו, אבל אנחנו נתקעים עכשיו שאנחנו ככלכלנים מכירים את זה – תפוקה שולית פוחתת - קשה לנו לרדת יותר - זה בעצם דבר שאנחנו צריכים לקחת בחשבון.

<יעקב שיינין: העובדה היא שהחמש המדינות הבטיחותיות שהן - אנגליה, אירלנד, נורבגיה, שבדיה ודנמרק הצליחו לרדת ל-3.7 הרוגים, עם תנאים יותר קשים.

<יעקב שיינין: תנאים אקלימיים יותר קשים משלנו, מכוניות לא יותר טובות משלנו, לא יותר בטיחותיות משלנו, ותשתיות שמי שמסתכל היום על התשתיות שלנו, אני לא בטוח שאנחנו לא יותר טובים מהם.

<יעקב שיינין: בוודאי יותר טובים מארצות הברית בתשתיות שלנו היום כשמדברים על יותר, ולכן אין שום סיבה שלא נגיע ל-3.7%.

<יעקב שיינין: אני חושב שניקח לנו יעד, ושזה יהיה מקובל וייצא מהוועדה עד 2025.

<יעקב שיינין: אני דיברתי על קצב איטי, אחרת אני טוען במצב של היום, בתקציבים של היום אנחנו תקועים ב-6.2 הרוגים למיליארד קילומטר.

<יעקב שיינין: לא נצליח לרדת מזה, וזה אומר שאם 2.5% בשנה הנסועה גדלה, 2.5% תוספת הרוגים.

<יעקב שיינין: לכן אני בא ואומר, אם אנחנו נלך בהדרגה כשנגיע ל-3.4 רק ב-2025, אנחנו כל שנה נחסוך – יש לכם פה כמה אני חוסך כל שנה.

<יעקב שיינין: אבל הדבר המצמרר שעד 2025 בעשור, אנחנו מצילים 1,000 איש, אין דבר כזה, אף אחד לא חשב במונחים כאלה.

<יעקב שיינין: אני מסתכל הכול עכשיו מבחינה כלכלית.

<יעקב שיינין: אם נעשה את זה, ובאמת יהיה תקציב נוסף, כסף כיס אני קורא לו, ש-550 במחירים של היום זה 660 מיליון שקל, זו אחת התוכניות הכדאיות ביותר למדינת ישראל כלכלית.

<יעקב שיינין: החיסכון נטו לאחר תשלום של 10 שנים כפול 660, זה 18 מיליארד שקל רווח.

<יעקב שיינין: זאת אומרת, זה לא דבר של סדרי עדיפויות, זה דבר שזה על בסיס כלכלי טהור, זה דבר שכדאי לעשות אותו.

<יעקב שיינין: כל החיסכון בשכול, כל ה-1,000 הרוגים זה בונוס שאנחנו מקבלים בלי תשלום עליו, וכך אנחנו צריכים לראות את זה.

<יעקב שיינין: אני חושב, יושב ראש הוועדה, ואתה יכול גם להגיד, שזה מקובל על השר, שאנחנו מתכווננים לחמש המדינות הבטיחותיות בעולם - זה דבר דינמי, זה יעד שאני מציע לקחת אותו בעשר שנים ונתחיל לרדת – מ-6.2 או 6.6 לכיוון 3.4, כל שנה 6% בסך הכול נרד.

<יעקב שיינין: תודה.

איתן כבל: תודה לך אדוני גם על המיקוד.

איתן כבל: חבר הכנסת חמד עמאר, בבקשה.

איתן כבל: כמה שאלות בקצרה, ברשותכם.

חמד עמאר: אדוני היושב ראש, כבוד השר, המנכ"ל, כל הנוכחים.

חמד עמאר: אני השתדלתי לא להפריע בכלל, ולא דיברתי אפילו מלה אחת, ושמעתי את השר בקשב רב.

חמד עמאר: אדוני השר, אתה שבע שנים במשרד, אנחנו עדיין עם הוראת שעה של הרשות הלאומית לבטיחות בדרכים.

ישראל כץ: הארכנו אותה באמצע פעמיים.

חמד עמאר: אף אחד לא עצר להעביר את זה ולתת את כל הסמכויות לרשות.

חמד עמאר: אף אחד לא יכול להגביל את השר בנושא הזה של הרשות.

חמד עמאר: אני רוצה לשמוע מתי יהיה לנו חוק הרשות.

חמד עמאר: אנחנו לא רוצים לשבת עוד כמה שנים ולשמוע שהייתה אמורה להיות, ואנחנו עדיין עם הוראת שעה.

חמד עמאר: מתי יהיה חוק הרשות?

חמד עמאר: מתי תהיה עצמאות לרשות?

חמד עמאר: הרי הסמכויות נעביר אותן בחוק, והשר יכול להוביל את החוק, יכול לתת את הסמכויות שצריך לתת אותן לרשות.

חמד עמאר: מתי נדע על העצמאות של הרשות?

חמד עמאר: מתי נדע על התקצוב של הרשות, ואיזה תקציב השר מתכנן לרשות?

חמד עמאר: דבר נוסף.

חמד עמאר: אני רוצה לשמוע השקעה של התשתיות מול הבטיחות בדרכים – כמה כסף אנחנו משקיעים בתשתיות מול הבטיחות בדרכים?

ישראל כץ: איפה אתה גר?

חמד עמאר: אני גר בשפרעם.

ישראל כץ: הכבישים שעושים אותם ליד זה לא בטיחות לדעתך?

ישראל כץ: האזור הזה הפך להיות אירופה נכון?

ישראל כץ: כל מרחב חיפה והקריות ושפרעם – זה לא בטיחות ההשקעה הזאת?

ישראל כץ: איפה ההבחנה הזאת שאתה עושה?

חמד עמאר: אדוני השר, אני מגיע מחיפה ב-20 דקות.

חמד עמאר: אבל כשאני רוצה להגיע הביתה בתוך שפרעם לוקח לי עוד יותר מחצי שעה בתוך שפרעם.

ישראל כץ: בתוך זה דבר אחר.

חמד עמאר: בתוך שפרעם יותר מחצי שעה, גם את זה צריך לחבר וזה ברוב היישובים.

חמד עמאר: אנחנו גם את זה צריכים להתאים, אני לא רוצה להיכנס לנושא הזה.

חמד עמאר: בבוקר שמעתי גם את מפקד מתנ"ע בבוקר.

חמד עמאר: הוא דיבר על הנושא של יותר מאלף כלי רכב שיוצאים ממכוני רישוי שלא כשירים.

חמד עמאר: שמענו על סגירת שתי מכוני רישוי – כמה מפקחים יש לנושא הזה, והאם יש בכלל מפקחים שמפקחים על הנושא הזה?

חמד עמאר: כי זה בטיחותי וחשוב.

חמד עמאר: הנושא השני שאני רוצה לקשר אותו עם הנושא של ההפרטה של הבוחנים.

חמד עמאר: היום אנחנו שומעים על השביתה של הבוחנים.

חמד עמאר: אנחנו יודעים וזה לא סוד, שמדינת ישראל מרוויחה מהנושא הזה קרוב ל-60 מיליון שקל.

חמד עמאר: למה אנחנו מפריטים - - -

ישראל כץ: לא הבנתי.

ישראל כץ: רוצה לעשות דיון על הבוחנים?

חמד עמאר: לא.

חמד עמאר: אנחנו מדברים על בטיחות בדרכים.

ישראל כץ: עליי לא מקובל ש-100 טסטרים ייקחו בני ערובה מאות אלפי צעירים וחיילים.

עיסאווי פריג': תביא עוד טסטרים.

חמד עמאר: אדוני, אתה ביקשת שאלות, אני שואל.

חמד עמאר: אני רק שואל.

ישראל כץ: - - - ננסה להביא תוצאה - - - שלושה ימים, כל אחד יוכל להגיש ולא שלושה חודשים.

חמד עמאר: בטח, שיעשו יותר כסף כמו שעושים בתיאוריה.

חמד עמאר: שייגשו ל-10 תיאוריות במקום שייגשו לשתי תיאוריות, וכל יום יוכלו לגשת.

חמד עמאר: אני לא רציתי להיכנס לוויכוח, אני רק שאלתי שאלות.

חמד עמאר: למה אנחנו מפריטים את הטסטים?

ישראל כץ: לגבות מונופול מול טובת האזרח.

ישראל כץ: שייגשו תוך שלושה ימים ולא שלושה חודשים.

חמד עמאר: טובת האזרח שרכב ממכון רישוי ייצא תקין.

חמד עמאר: עצם העובדה שלהפרטה שיותר מאלף רכבים יוצאים לא תקינים, אני מקשר אחד עם השני, יותר מאלף רכבים.

חמד עמאר: למה אנחנו מפריטים את הבוחנים?

איתן כבל: הכול ברור, חבר הכנסת חמד, גם יהיה דיון על זה.

חמד עמאר: למה אנחנו לא מוסיפים בוחנים במקום שנפריט את הבוחנים ומדינת ישראל תמשיך - - - הנושא האחרון.

חמד עמאר: אנחנו נהגים מקצועיים, אנחנו יודעים שיש חוסר בנהגי משאיות.

חמד עמאר: למה השר לא מוביל בחקיקה להכניס את הנושא?

חמד עמאר: יש לנו הרבה חיילים שמשתחררים מהצבא שהם בעצמם נהגים מקצועיים, ועבדו כנהגים יותר משלוש שנים בצבא כנהגים מקצועיים, כי רוב הנהגים מקבלים את הרישיון לפני שמתגייסים ושעשו הרבה השתלמויות.

חמד עמאר: למה אנחנו לא נותנים את זה כעבודה מועדפת לאותם חיילים משוחררים, ואנחנו יכולים להרוויח אותם, כי בנתונים שלנו חסר לנו קרוב ל-4,000 נהגים מקצועיים.

איתן כבל: תודה.

איתן כבל: דרך אגב, ניסיתי.

איתן כבל: בקדנציה הקודמת בוועדת החוץ והביטחון לגרום לכך לצ'פר חיילים שילמדו נהיגה על משאיות ויוכלו למצוא את עצמם בשוק שהוא כל כך בחסר.

חמד עמאר: נקודה אחרונה.

חמד עמאר: מוקדי סיכון שדיבר עליהם מנכ"ל החברה הלאומית לדרכים.

ישראל כץ: נתיבי ישראל, קוראים להם נתיבי ישראל.

חמד עמאר: מה אני אעשה, הייתי במע"צ, אחר כך עברתי לחברה הלאומית לדרכים, ועכשיו נתיבי ישראל.

חמד עמאר: אני לא יודע איזה שם יהיה להם.

חמד עמאר: אתה דיברת על 48 פרויקטים בתכנון או בביצוע?

איתן כבל: בתכנון שהביצוע שלהם הסתיים.

ישראל כץ: אומר לך עוד פעם.

ישראל כץ: קידום תכנון בהיקף של 750 מיליון שקלים שחלק מהם בביצוע, וכל מה שיהיה זמין - - -

חמד עמאר: אחרי שנתיים - - - מוקדי סיכון?

ישראל כץ: לא, חלק יהיו באמצע הביצוע שלהם.

ישראל כץ: הכול ייכנס תוך ביצוע תוך שנתיים.

חמד עמאר: כמה מוקדי סיכון שעד עכשיו לא קיבלתי מאף אחד.

חמד עמאר: אחד אומר לי - - - כמה מוקדי סיכון יש לנו?

חמד עמאר: זאת שאלה.

ישראל כץ: אני עונה על שאילתות של חברת הכנסת זנדברג, אין דבר שאני לא מפרט - - -

איתן כבל: בבקשה.

איתן כבל: נתונים חמד, לא חסרים פה.

איתן כבל: ייאמר לזכותה של הוועדה וגם של המשרד וגם של נתיבי ישראל, שכל נתון בדרך כלל הם נמצאים פה, הובא לנו, אפשר לראות אותם ואפשר לקבל אותם.

איתן כבל: תודה, חבר הכנסת חמד עמאר.

איתן כבל: אני גם רוצה לומר לזכותו, הוא עומד שנים בראש השדולה למאבק בדרכים.

איתן כבל: אני מנצל את ההזדמנות גם פה להגיד לך פעם נוספת תודה אדוני.

איתן כבל: בבקשה, אלחנן גבריאל.

איתן כבל: חשוב לי שבכל דיון יהיה סיפור שיכניס אותנו אל תוך המציאות הקשה הזאת.

איתן כבל: בבקשה.

<אלחנן גבריאל: צהריים טובים, תודה רבה לכם, יושב ראש הוועדה, כבוד השר וכל המכובדים.

<אלחנן גבריאל: אני נתבקשתי לבוא לכאן לספר את הסיפור שלי, טרגי כשלעצמו, אבל זה עדיין סיפור.

<אלחנן גבריאל: לי באופן אישי היה מאוד חשוב לבוא ולהראות את זה גם מהצד – אנחנו מדברים פה כל הזמן על הסטטיסטיקה ותוכניות, אבל יש פה אנשים, יש פה משפחות.

<אלחנן גבריאל: הסיפור שלי לפני קצת יותר משלוש שנים, ב-3 לנובמבר 2012.

<אלחנן גבריאל: במסגרת מועדון האופנוענים הישראלי יצאנו לטיול ביום שבת, היינו כ-50 רוכבים.

<אלחנן גבריאל: יצאנו לטיול ברחבי הארץ כמו שאנחנו עושים כל חודש.

<אלחנן גבריאל: בטיול הזה כשהגענו למחלף עין-תות זוג חברים ליאת ואביקם גור הם פשוט היו בין הרוכבים הראשונים.

<אלחנן גבריאל: אני לא יודע בדיוק את הסיבה, הם החליקו, והתוצאה הטראגית שלהם – שני הרוגים במקום הגיע מתשתית – כשאני אומר תשתית, אני לא מדבר בהכרח על האספלט או קווים, או פסים.

<אלחנן גבריאל: אני מדבר על מעקות בטיחות שהם נבנו לפי סטנדרטים שהם מגינים על נוהגים ברכב, ולא כל כך מתייחסים לאותם רוכבי אופנוע שלא משנה כמה ממוגנים הם יהיו מבחינה בטיחותית, מבחינת האופנוע והמיגון האישי יותר חזקים מברזל או מכביש שהם לא יהיו מעולם.

<אלחנן גבריאל: המעקה בטיחות, חלק העמודים שלו זה כמו גליוטינה.

<אלחנן גבריאל: לסיפור שלי.

<אלחנן גבריאל: אני הגעתי בין הרוכבים האחרונים למקום בגלל האירוע שלהם, משהו כמו חמש דקות לפני התאונה שלי, פשוט כל חברי הקבוצה לאט לאט התחילו להגיע למקום ועצרו כדי להושיט עזרה לראות אם הם יכולים לעזור להם.

<אלחנן גבריאל: זה יצר איזושהי סיטואציה שהכביש פשוט לאט לאט עם 50 רוכבים, וכל מיני מכוניות שעצרו לעזור, וכל האזרחים הטובים עם הכוונות הטובות.

<אלחנן גבריאל: אבל הכביש נחסם בעצם מאותם הכלים, האופנועים, המכוניות.

<אלחנן גבריאל: כשאני הגעתי למחלף הזה, בעצם הגעתי בין האחרונים, ולא היה לי לאן להמשיך לנסוע.

<אלחנן גבריאל: אני עם האופנוע באמצע הפנייה, ויותר מדיי אין מה לעשות.

<אלחנן גבריאל: ניסיתי לבלום, ולא עזר לי, ואז החלטתי לעזוב את האופנוע, ולא להמשיך להתקדם עם האופנוע, אולי הייתי פוגע בעוד אנשים חפים שבאו באמת לעזור.

<אלחנן גבריאל: אני באופן אישי הייתי ממוגן מלא, והשקעתי עם המון כסף בהגנה האישית שלי.

<אלחנן גבריאל: אני רכבתי 17 שנה, ויכולתי להגיד שנהניתי מכל רגע.

<אלחנן גבריאל: פה כבר לא היה לי שליטה בזה.

<אלחנן גבריאל: אני הגעתי כשאני כולי על הכביש, אמנם ממוגן עם חליפה, עם כפפות, עם מגפיים, עם הכול, אבל העמוד הזה שחיכה לי שם במעקה בטיחות פשוט היו לו תוכניות אחרות בשבילי.

<אלחנן גבריאל: מאותו רגע, מיותר לציין, החיים שלי התהפכו במאה שמונים מעלות.

<אלחנן גבריאל: אני נלחמתי חודש על החיים שלי.

<אלחנן גבריאל: לא ויתרתי.

<אלחנן גבריאל: אני חייב תודה גדולה מאוד לאותם צוות רפואי שגם נלחמו בשביל הזכות שלי להיות פה היום בוועדה הזו בעצם.

<אלחנן גבריאל: אחרי שהתעוררתי, התעוררתי למציאות חדשה.

<אלחנן גבריאל: פה אני שמעתי כל מיני דיבורים על תשתיות, ועל כמה שאנשים באמת רוצים להביא את היכולות האישיות שלהם לעזרה.

<אלחנן גבריאל: פה אני רוצה לפנות אליך, כבוד השר, באמת, אני רואה בשנים האחרונות המון השקעה וכוח רצון שלך כן להשפיע על הדברים האלה, וזה ניכר בחשיבות אצלך שכל נושא של בטיחות בדרכים ותאונות והתשתיות שזה עומד אצלך בראש העדיפויות, וזה טוב.

<אלחנן גבריאל: אני רק רוצה לבקש ממך שתביא את היכולות האלה לאותו כוח רצון שלך לנסות לעזור לאותם אנשים הבאים שייפגעו.

<אלחנן גבריאל: אני כבר הסטטיסטיקה לגבי תופסת, אני כבר בתוך הסטטיסטיקה.

<אלחנן גבריאל: אבל אני אומר, אם בסיפור הקטן שלי אני אוכל להביא איזושהי נקודת השפעה שלך שהבאים בתור שלא ייפגעו בצורה כל כך קשה כמו שאני נפגעתי, ואני כבר לא רוצה לדבר על המשפחה.

<אלחנן גבריאל: הבת שלי היום נמצאת איתי פה.

<אלחנן גבריאל: מזעזע אותי רק לחשוב על זה את התהליך שהיא עברה בגיל הזה, עם המשפחה שהתרסקה לרסיסים ולהתחיל לאסוף את הכול, ולהדביק את החלקים.

<אלחנן גבריאל: אני רוצה להגיד שכל הנושא הזה של מעקות בטיחות בארץ, משקיעים בזה המון ורואים את זה.

<אלחנן גבריאל: יש כל הזמן שיפורים, אבל לרדת בנקודה הקטנה הזאת של עוד מאמץ הקטן ביותר של אותם מעקות בטיחות שבעצם באים להגן על רוכבי אופנוע, היום זה חלק הולך וגדל באוכלוסייה אצלנו, כי הכבישים הופכים להיות צפופים מדיי, הפקקים, וכל אחד ושיקולים שלו.

<אלחנן גבריאל: דווקא בנקודה הזו אני אומר, המשאבים הקטנים ביותר שהמדינה תשקיע בתשתית הזו ספציפי יכולה לחסוך המון כסף בעתיד.

<אלחנן גבריאל: פה דיברו גם על חיסכון בחיי אדם, וחיסכון בסבל בכלל לאוכלוסייה.

<אלחנן גבריאל: היה חשוב לי מאוד להגיד את זה.

ישראל כץ: אלחנן, אנחנו נשמח מאוד אם תיפגש אתנו כדי שאפשר יהיה להתייעץ בך לגבי הלקחים.

ישראל כץ: נתאם פגישה ביחד.

איתן כבל: תודה אלחנן.

איתן כבל: אני ברשות

איתן כבל: כם רוצה רק לומר שהנושא של מעקות הבטיחות עלה כאן בדיון בצורה מאוד חדה וברורה.

איתן כבל: הודיע לנו מנכ"ל המשרד גם כן, וגם מנכ"ל נתיבי ישראל, שהפסיקו להתקין מעקות בטיחות מהסוג שגרם לפציעתך, וגרם לצערנו אף יותר להרג של רוכבים אחרים, ועוברים לסוג אחר.

איתן כבל: מתחילים בהחלפה של - - -

<אלחנן גבריאל: אבל לא רק בכבישים החדשים.

איתן כבל: לא.

איתן כבל: הכוונה היא לגרום לכך שכל מעקות הבטיחות יוחלפו בסוג חדש שהוא סלחני וידידותי במובן שהוא לא חס וחלילה מייצר את המצב שאליו נקלעת או אחרים.

איתן כבל: אז כמובן נסים פרץ יחבור אליך, ובאמת תוכל לתת את החוויה האישית שלך אם היא יכולה לסייע.

איתן כבל: תודה לך מעומק הלב.

איתן כבל: בבקשה, חברת הכנסת תמר זנדברג.

איתן כבל: לאחר מכן, יוסף ספי דיין.

תמר זנדברג: תודה רבה, אדוני היושב ראש, אדוני השר, אני חושבת עכשיו שהדברים עכשיו ששמענו בדיוק מראים עד כמה באמת מדובר בהצלת חיים, לא פחות מזה.

תמר זנדברג: שמענו כאן, ברוך השם, עדות מאדם שניצל, זה רק הראה לנו עד כמה ההתמודדות האישית, המשפחתית, הקהילתית עם נפגעי תאונות הדרכים, לא רק עם ההרוגים שהמספר השנה 350, בוא נגיד בין 300 ל-400 בשנים האחרונות, אלא איזה שובל היקפי זה משאיר - - -

ישראל כץ: הייתה ירידה ב-2009 של 100 הרוגים.

תמר זנדברג: נאמר כאן בעצם, וגם ראינו את זה בגרף דבר שצריך לזכור אותו מאוד טוב.

תמר זנדברג: נאמר כאן שבעצם מה שנקרא בכלכלה - הפרות הנמוכים כבר נקטפו, עכשיו אנחנו בשלב התפוקה השולית הפוחתת.

תמר זנדברג: אמרת את זה בצורה מאוד ברורה.

תמר זנדברג: כלומר, כדי לרדת עכשיו במספר משמעותי מאוד, צריך כאן מהלך משנה כיוון, צריך כאן מהלך גדול.

תמר זנדברג: והמהלך הגדול הזה יכול להגיע אך ורק מכיוון אחד.

תמר זנדברג: אני אמרתי את זה גם בדיונים הקודמים, ואני חוזרת על זה שוב מהעברת נסועה מהרכב הפרטי לתחבורה הציבורית.

תמר זנדברג: בסופו של דבר שם נמצא משנה המשחק הגדול ביותר.

תמר זנדברג: אני רוצה לנצל את ההזדמנות להזמין אתכם.

תמר זנדברג: הזמנו אותך באופן רשמי, אדוני היושב ראש.

תמר זנדברג: היום בשעה ארבע, חבר הכנסת חמד עמאר ואני, אני עומדת בראש שדולת התחבורה הציבורית, וחמד עמאר בראש השדולה למניעת הקטל בדרכים.

תמר זנדברג: אנחנו לראשונה באופן תקדימי נערוך דיון על הקשר הכול כך ברור הזה שעד היום נעדר לגמרי מהשיח בין עידוד תחבורה ציבורית, ובין הפחתת הרוגים ופצועים בתאונות הדרכים.

תמר זנדברג: יושבים כאן גם נציגי הרשות למלחמה לבטיחות בדרכים, וגם נציגי "אור ירוק" שביקשנו מהם לאסוף נתונים לקראת הדיון הזה, נתונים חדשים.

תמר זנדברג: גילינו דברים מדהימים.

תמר זנדברג: אני אתן לכם רק טעימה.

תמר זנדברג: אנחנו נציג את הדברים בהרחבה אחר הצהריים.

תמר זנדברג: למשל, ממוצע הרוגים ופצועים קשה למיליארד קילומטר נסועה לנוסע שזה המדד המקובל, מהמשק הישראלי נאסף על ידי הרשות לבטיחות בדרכים, יכולה להגיע עד פי 20 כאשר משווים נוסע ברכב שהוא נוסע נהג ברכב פרטי, לאוטובוס עמוס ב-40 עד 50 נוסעים פי 20 הרוגים ברכב הפרטי יחסית לתחבורה הציבורית.

תמר זנדברג: נתוני אור ירוק מהעולם, מארצות הברית – 85% מכלל מקרי המוות הם בכלי רכב פרטיים.

תמר זנדברג: רק 2.5% נוסעים או נהגים בתחבורה הציבורית.

תמר זנדברג: כלומר, הנתונים האלה הם דרמטיים.

תמר זנדברג: אי אפשר בכלל להתעלם מהם, בטח לא לשים אותם במרכז תשומת הלב.

תמר זנדברג: ולכן, מה שאני רוצה להציע לך, אדוני השר, העשייה היא ידועה והיא ברוכה, ובאמת, קיבלת כאן הרבה מאוד מחמאות לאורך כל הדיונים.

ישראל כץ: העשייה בתחום תחבורה ציבורית לא מספיק ידועה והיא ממש אדירה, אגב.

תמר זנדברג: אני רוצה להציע ממש יעד, שהממשלה תציב יעד ואפילו תאמץ אותו בהחלטת ממשלה של העברת נסועה מהרכב הפרטי לתחבורה הציבורית כדי להציל חיים עם יעד מספרי.

תמר זנדברג: מה היעד שלנו לחמש שנים, לחמש השנים הקרובות עם ביצוע שנתי.

תמר זנדברג: אנחנו רואים שיש התקדמות בתחום התחבורה הציבורית.

תמר זנדברג: יש כאן התקדמות, ונאמרו כאן מספרים לגבי הפחתת תאונות דרכים.

תמר זנדברג: אבל משום מה הדיון הזה מוגבל אך ורק לתשתיות, לבטיחות ולאכיפה.

תמר זנדברג: אני מציעה ממש בהחלטת ממשלה, ותוביל את זה אתה, אדוני השר, לקשור בין הדברים שהממשלה תציב לעצמה יעד כמה היא מתכוונת להעביר נסועה לתחבורה הציבורית, וכך זה התרגם בהרוגים ופצועים קשה.

תמר זנדברג: נדמה לי שהנתונים כבר מוכנים לזה, אם צריך עוד עיבוד, או עוד איסוף מידע, אפשר לעשות את זה - זו הצלת חיים.

איתן כבל: תודה לך תמר.

איתן כבל: אני מודה לך גם כן, על העבודה שאת עושה בנושא התחבורה הציבורית.

איתן כבל: אני גם רואה שיש לזה כבר תפוקות תחת הנהגת השר, אין ספק שאנחנו צריכים להעביר הילוך נוסף בעניין הזה.

<יוסף ספי דיין: אני משמש כקצין בטיחות בתעבורה, ויש לי כובע נוסף, שאני מנהל מטה בטיחות עירוני.

<יוסף ספי דיין: קודם כל אתייחס לעניין של קציני בטיחות, ואנחנו מאוד מברכים, כבוד השר, על זה שהכנסת את המערכות הטכנולוגיות מנובמבר, חשובות ביותר, מצילות חיים, זו המערכת של מניעת התנגשות, וגם מערכות לכיבוי אש במנועי האוטובוסים כשעולים באש 155 אוטובוסים בשנה בישראל.

<יוסף ספי דיין: אנחנו דיברנו בוועדה הקודמת על ענייני אכיפה, ושם אני הזכרתי, כבוד השר, על העניין של נהגים שאנחנו נהגי אוטובוסים ונהגי משאיות לא יודעים עליהם שום דבר והרקורד התחבורתי שלהם.

<יוסף ספי דיין: נהגים אצלי שאני סיימתי להם את העבודה במועצה אצלנו שמסיעים ילדים, היום עובדים במקום אחר.

<יוסף ספי דיין: אותם נהגים שהפסקנו להם את העבודה, עובדים במקום אחר.

<יוסף ספי דיין: אנחנו נפגשים איתם יום יום בכבישים וזה להעביר את הכדור למישהו אחר, את הסכנה למישהו אחר זה לא הפתרון.

<יוסף ספי דיין: ישבנו בוועדת פניות הציבור – שנה וחצי בזבזנו לפני שנתיים, וזה היה אמור בינואר 2014 שנוכל להביט בזה – עד היום כלום, וזה כבר סוכם וכול היה סגור.

<יוסף ספי דיין: אני רוצה לעבור לעניין מטה הבטיחות, לרשות הלאומית לבטיחות בדרכים.

<יוסף ספי דיין: אנחנו מקבלים תקציבים מהרשות הלאומית לכמה מישורים – תשתיות רכות, הסברה, חינוך וקהילה ואכיפה.

<יוסף ספי דיין: אני רוצה לומר לכם, ב-2008 היו 44 מיליון שקל ל-256 רשויות מקומיות.

<יוסף ספי דיין: עכשיו ב-2015 היה 16 מיליון, פחות מ-50%.

<יוסף ספי דיין: אני לא יודע מה ב-2016.

<יוסף ספי דיין: היום חודש מרץ ועדיין אין לנו תקציב.

<יוסף ספי דיין: אני לא יודע מה יהיה ואני שומע בשמועות שזה הולך להיות פחות – 12 מיליון, אז זה בכלל מעציב.

<יוסף ספי דיין: אנחנו כמטות בטיחות ברשויות המקומיות יושבים ושוקדים איך להעביר לתלמידים שלנו, לבתי הספר, נהגים צעירים שיוצאים לכביש בגיל 17, ואנחנו עושים להם הדרכות.

<יוסף ספי דיין: אנחנו נפגשים עם הולכי הרגל עצמם, ועם הנהגים הצעירים עצמם, ואופניים חשמליים, ואלכוהול, שם אנחנו עושים את הפעולות.

<יוסף ספי דיין: אין לנו אפשרות לעשות כלום בכסף הזה.

<יוסף ספי דיין: אני קיבלתי 80 אלף שקל בשנה, היום אני מקבל קרוב ל-40 אלף – 50%.

<יוסף ספי דיין: בטוטאל הסופי – 73% פחות מ-2008.

<יוסף ספי דיין: אני לא רוצה להגיב בוודאות שיש לזה השלכה במה שקורה היום בעלייה בהרוגים, אבל אני לא יודע, בוא נחשוב על זה ביחד.

<יוסף ספי דיין: המטות בטיחות חייבים לקבל תקציב.

<יוסף ספי דיין: תודה רבה.

איתן כבל: תודה.

איתן כבל: אני מודה לאדוני.

עבד אל חכים חאג' יחיא: אהיה קצר וממוקד.

עבד אל חכים חאג' יחיא: אני מתחיל במקומות שיש בהם מוקדי סיכון.

עבד אל חכים חאג' יחיא: כבוד המנכ"ל, נסים, דיברת על זה שיש 48 בעניין של התכנון וכאילו יש תקציב, נסיים תכנון, נצא.

עבד אל חכים חאג' יחיא: מה שהייתי מציע להכניס למאגר של המתכננים כמה שיותר, ולפזר את התכנון, ואז לוחות הזמנים של התכנון מתקצרים.

עבד אל חכים חאג' יחיא: אז לעשות מעקב על התכנון, אני, התפקיד שלי מהנדס, אני יודע אם משהו דחוף, אני עובד ימים ולילות, ומה שלא דחוף, אז ייקח לו את הזמן שלו.

עבד אל חכים חאג' יחיא: אם אני אתן פרויקטים לפזר ליותר מתכננים, אז יש לי תכנון זמין יותר מהר, ויש מספיק בשוק מהנדסים שהם יכולים להיות מתכננים.

עבד אל חכים חאג' יחיא: זו הנקודה הראשונה כדי לקדם ולפעמים אתה מטפל במוקד סיכון, אתה מציל הרבה חיים והעלויות יכולה להיות גם קטנה.

עבד אל חכים חאג' יחיא: אנחנו משווים עם הפרויקטים הגדולים לצומת פה וצומת שם אין השוואה.

עבד אל חכים חאג' יחיא: יש לנו עוד נקודה שדיברנו עליה בישיבות קודמות העניין של השוליים, לתקן את הרוחב של השוליים.

עבד אל חכים חאג' יחיא: היום השוליים זה עד שלושה מטר, דיברנו על זה בישיבות קודמות, כבוד השר לא היה.

עבד אל חכים חאג' יחיא: לבוא ולתקן אותם כי היום השוליים הם גם סכנת חיים, לפעמים הרוחב שלהם לא מספיק, הרכב בולט לכביש.

ישראל כץ: אני מנסה להבין.

ישראל כץ: אם עושים שלושה מטר גם היום, זה עומד בסטנדרטים?

ישראל כץ: הרי זה מה שעושים גם היום.

<גבי בן הרוש: אין שלוש מטר, אדוני השר.

<גבי בן הרוש: לצערנו ברוב הכבישים 2.40 כשהמשאיות ואוטובוס 2.50, אין שלוש מטר.

עבד אל חכים חאג' יחיא: השלוש מטר, קודם כל לא כולם בשלוש מטר, כי התקנה היא עד שלוש מטר.

עבד אל חכים חאג' יחיא: אז לבוא ולשנות את התקנה - - -

<ניסים פרץ: המינימום 2.40.

עבד אל חכים חאג' יחיא: כבוד השר, כשאתה יורד לשוליים, יש לך מעקה, אתה תתרחק גם מהמעקה.

ישראל כץ: יש תקנים, תבינו.

עבד אל חכים חאג' יחיא: אני אומר לשנות, על זה דובר.

איתן כבל: חאג', העלינו את העניין הזה.

איתן כבל: הנושא הזה יבוא לידי ביטוי גם בסיכום.

איתן כבל: חברים, שתי נקודות - נושא המפרצים ונושא השוליים יוצגו בפנינו גם בסיכומים שאנחנו נכין.

עבד אל חכים חאג' יחיא: כשאנחנו מדברים על המעקות, ויש תכנית שהכבישים החדשים עושים מעקות מסוג אחר שהם פחות מסוכנים, התייחסנו.

עבד אל חכים חאג' יחיא: אבל כשבאים להכין תכנית חומש, אז לקחת את הסעיף הזה של ההחלפה כסעיף מסעיפי התכנית, כאילו בתוך תכנית חומש.

עבד אל חכים חאג' יחיא: נקודה אחרונה, העניין של המחסור בנהגי משאיות.

ישראל כץ: נראה לי שאתה בשל להיות סגן שר במשרד התחבורה לפי הידע והשיטתיות.

ישראל כץ: ..

איתן כבל: הוא מקפיד בכל הדיונים.

עבד אל חכים חאג' יחיא: משפט אחרון.

עבד אל חכים חאג' יחיא: המחסור במספר נהגי משאיות גורם לכך שהם עובדים יותר ויותר שעות.

עבד אל חכים חאג' יחיא: צריך למצוא את הדרך להגדיל את מספר הנהגים ולהגדיל את שעות הנסיעה שלהם.

איתן כבל: תודה אדוני.

איתן כבל: מנכ"ל הרשות.

איתן כבל: בבקשה, ממש בקצרה.

איתן כבל: מספר משפטים ברשותך, ואנחנו נתקדם בבקשה.

איתן כבל: ממש לעשות את זה ממוקד בקצרה.

איתן כבל: השר כבר הרחיב מאוד את העניינים.

<מרדכי בהירי דואני: אני המנכ"ל הרשות הלאומית לבטיחות בדרכים.

<מרדכי בהירי דואני: למעשה השקף הראשון מציג את ייעוד הרשות.

<מרדכי בהירי דואני: מטרת הרשות הלאומית לבטיחות בדרכים היא לשרטט את מפת הבטיחות בדרכים, ולהציע לכיוון בו יש להשקיע, וזאת בכדי להפחית את מספר תאונות הדרכים בישראל ואת כמות ההרוגים.

<מרדכי בהירי דואני: היא עושה את זה באמצעות שלושת החטיבות העיקריות שלה.

<מרדכי בהירי דואני: חטיבת המידע והמחקר, חטיבת החינוך וההסברה וחטיבת המבצעים.

<מרדכי בהירי דואני: חטיבת המידע והמחקר היא לב ליבה של הרשות.

<מרדכי בהירי דואני: כל נתוני היפגעות הכבישים מרוכזים בחטיבה הזו.

<מרדכי בהירי דואני: זו החטיבה שמזהה את המגמות, היא זו שמצביעה על כיווני הפעולה של הרשות.

<מרדכי בהירי דואני: מסר חשוב - ברשות לא עובדים על אינטואיציה ולא פועלים מתוך רגש.

<מרדכי בהירי דואני: פעילות הרשות מבוססת על נתונים ומחקר.

<מרדכי בהירי דואני: חטיבת החינוך וההסברה מטרתה אחת - העלאת המודעות לבטיחות בדרכים בעיקר באוכלוסיות בעלי שיעור היפגעות גבוה.

<מרדכי בהירי דואני: חטיבת המבצעים היא הזרוע הביצועית של הרשות ברשויות המקומיות.

<מרדכי בהירי דואני: היא מפעילה מערך בקרה על רשויות תמרור.

<מרדכי בהירי דואני: היא מנתחת תאונות קטלניות, והיא זו שמזהה בין היתר מוקדי סיכון בתחום הבינעירוני ובעירוני.

איתן כבל: אדוני המנכ"ל, אני מציע שתציג את ההיי-לייט.

<מרדכי בהירי דואני: ביקשת היי-לייט.

<מרדכי בהירי דואני: תקציב הרשות לאורך השנים האחרונות מראה מגמה ברורה של ירידה.

<מרדכי בהירי דואני: הרשות קיימת תשע שנים.

<מרדכי בהירי דואני: בתשע שנים היא החליפה שישה מנכ"לים ושישה יו"רים.

<מרדכי בהירי דואני: אני כשנה וחצי בתפקידי ברשות אספר לכם איך אני רואה את הרשות.

<מרדכי בהירי דואני: בכל הדיונים האחרונים הרשות סיפקה ניירות עמדה.

<מרדכי בהירי דואני: כל נייר הכיל תיאור מצב, מגמות, בעיה מרכזית, והמלצות הרשות לביצוע.

<מרדכי בהירי דואני: המלצות, שדרך אגב, אפשר להתחיל אותן מחר בבוקר.

<מרדכי בהירי דואני: הייתי בכל הדיונים, יכולתי לבוא ולהציג בפניכם עוד פרטים, ועוד המלצות, ועוד פרויקטים, פרויקטים חדשים שעליהם הרשות עובדת ברגע זה, אבל בשלב זה אני לא מוצא בזה טעם.

<מרדכי בהירי דואני: כל אחד מהדוברים שדיברו פה היום ובוועדות הקודמות יודע שרק לו הפתרון.

<מרדכי בהירי דואני: כל אחד סמוך ובטוח שהפתרון שלו זה הפתרון האולטימטיבי, וכל אחד בטוח שרק הדרך שלו היא הדרך הנכונה.

<מרדכי בהירי דואני: יעיד גם גיורא רום, שמאז שהוכרז כיו"ר מיועד, כל אחד תופס אותו ברחוב, בטלפון, במייל, או בסתם שיחה עם פתרון.

<מרדכי בהירי דואני: אך אם זה היה כל כך פשוט, לא היינו יושבים פה, ולא היה צריך להקים את הוועדה הכול כך חשובה הזאת.

<מרדכי בהירי דואני: תשאלו אותי מה נדרש?

<מרדכי בהירי דואני: הפתרון קיים, והוא נמצא פה.

<מרדכי בהירי דואני: הוא נכתב פה בבית הזה, והוא נקרא הרשות הלאומית לבטיחות בדרכים.

<מרדכי בהירי דואני: כדי שהפתרון הזה יפעל בצורה מקצועית וגם אפקטיבית צריך להסיר את סימן השאלה הגדול שתלוי מעל הרשות הלאומית מהיום שבו היא נוסדה.

<מרדכי בהירי דואני: מהיום הראשון שהרשות קמה יש סימן שאלה מעל קיומה ומעל תקציבה.

<מרדכי בהירי דואני: סימן השאלה הזה מלווה את הרשות כל הדרך ומשפיע על השותפים שלה ועל היחס שלהם לגבי הרשות.

<מרדכי בהירי דואני: הוא משפיע על התקציבים שלה, הוא משפיע על יכולת התכנון של הרשות לטווח הקצר, הבינוני והארוך, הוא משפיע גם על עובדיה.

<מרדכי בהירי דואני: ולכן בשלב הזה צריך להסיר את סימן השאלה, ואפשר להסיר אותו באמצעות שני דברים.

<מרדכי בהירי דואני: חוק קבוע לרשות, ותקציב קבוע לרשות.

<מרדכי בהירי דואני: באמצעות שני האלמנטים האלה נוכל לתכנן תכנית רב שנתית אמתית, לחזק את הרשות בקרב עובדיה ושותפיה, ולהשפיע על מצב הבטיחות בדרכים בישראל - הורידו מעלינו את סימן השאלה.

איתן כבל: תודה אדוני.

איתן כבל: האלוף גיורא רום, בבקשה.

איתן כבל: קצר.

<גיורא רום: אני מעדיף לא לדבר.

<גיורא רום: אני הכנתי הרבה ואני אגיד לך דבר אחד.

ישראל כץ: גיורא, אולי כמה מלים.

חמד עמאר: אתה מלווה אותנו בכל הוועדות.

חמד עמאר: אתה יושב אתנו כל דיון.

איתן כבל: גם מתאפק, חוץ מפעם אחת.

<גיורא רום: אני מוכרח להגיד מילה על תפקידי הקודם שבגללו כמעט אגיד שמחתי לקבל את התפקיד שהשר הציע לי.

<גיורא רום: הייתי שש שנים מנהל רשות התעופה האזרחית, ולמרות שעברתי 33 שנים, באמת, הכי מרתקות שאפשר לחשוב עליהן בחיל האוויר ובצבא, החוויה של השש שנים בתפקיד ממשלתי ברשות המבצעת ובתפקיד שמשרת מיליוני אנשים, ומשפיע על חייהם היה בשבילי חוויה עוצמתית בלתי רגילה.

<גיורא רום: העבודה יחד עם שר התחבורה שהוא מומחה גדול בניסוח מדיניות וכיוון, ונותן אחר כך את היכולת להוציא אותה לפועל, הייתה חוויה מאוד משמעותית.

<גיורא רום: זה לא פשוט לקבל תפקיד כזה, יש לו עקומת לימוד.

<גיורא רום: ואני אגיד לכם איך אתה יודע שמיצית את עקומת הלימוד.

<גיורא רום: זה כשאתה מתחיל להתעורר בארבע וחצי בבוקר, ואתה לא נרדם מהלחץ שאתה יודע מהאחריות שמוטלת עליך, אתה פשוט לא נרדם.

<גיורא רום: אני רוצה להגיד עוד מלה אחת שהיא כבר כאילו כניסה לפרטים.

<גיורא רום: אני גם מכיר מתפקידי הקודם את זה שצריך, צריך.

<גיורא רום: בסוף מה שבאמת צריך זה לקבל החלטות, זה הדבר הכי קשה בכל מקום, כי כשאתה מקבל החלטה, בהגדרה יש מישהו שיוצא ולא מלוא תאוותו בידיו.

<גיורא רום: המנהל כל תמצית קיומו זה לקבל החלטות והחלטות חכמות.

<גיורא רום: אני שמעתי פה שצריך המון דברים, כבודו דיבר על השוליים.

<גיורא רום: אפשר לדבר על השוליים, ואני הלכתי אחרי ששמעתי את זה ללמוד את מדדי התכנון בישראל.

<גיורא רום: אני חושב שמדדי תכנון מאוד מרשימים, מאוד מתקדמים.

<גיורא רום: גם אם לא כל השוליים ההיסטוריים נכונים, השולים שלנו לא נופלים מהשוליים שאתה תמצא באירופה.

<גיורא רום: אבל גם אם נרצה לשנות את השוליים, זה 10 15, 20 שנה, בגלל המורכבות של תמ"אות, ותכנונים וזכויות דרך.

<גיורא רום: לעומת זאת, ראיתי שבכבישים כמו 431 וכביש 6 יש ניהול מודרני של הכביש, שבו הזכיין מתחייב תוך איקס זמן להגיב על אירוע בכביש.

<גיורא רום: שאלתי את עצמי אז למה בגלל העלייה המתמדת ביחס שבין כלי רכב לקילומטר נתיב, למה אנחנו לא מפעילים את אותה תפיסה של ניהול הכביש, כמו כביש מס' 1, כביש 2, כביש 4, על חברות מנהלות, יכולה להיות נתיבי ישראל, או מי מטעמה שכשאני נתקע בשוליים, מישהו יודע את זה ומתחייב תוך 12 דקות, 17 דקות, אני לא יודע מה, להתייצב על ידי ולעזור לי.

<גיורא רום: אני לא מתכוון להחליף צמיג לעולם בשום כביש.

<גיורא רום: זה דחוף היום להיות - - -

<גבי בן הרוש: - - -

<גיורא רום: אני אומר שגם אם יחליטו לשנות את השוליים, אז אני אגיד לך מלה.

<גיורא רום: פעם ישבתי בדיון מטכ"ל, ודיברו על תכנית שנקרא שדרוג צביעת טנקים.

<גיורא רום: כשהציגו אותה, היא הייתה פרוסה על 20 שנה.

<גיורא רום: אבל אתה מחפש משהו שיפתור את זה יותר מהר.

<גיורא רום: לכן כשהחלופה היא בין תשתית לבין ניהול אנושי של מצבי חירום, לפעמים ניהול אנושי במקרה כשאני מדבר עליו, הוא מגיב יותר מהר, ונותן פתרון לעומת התהליך הבלתי מתקבל על הדעת של להרחיב את השוליים.

<גיורא רום: לא שאני נגד שוליים של ארבעה מטר, תיסעו באיטליה לא תראו כאלה.

<גיורא רום: אני מאוד התרשמתי מסיפור א'3.

<גיורא רום: קראתי את כל הדוח של המבקר.

<גיורא רום: זה פרויקט שנדון לכישלון.

<גיורא רום: אם אני הייתי מקבל החלטות, הייתי עוצר אותו ומהסיבות הבאות שאני אקצר מאוד.

<גיורא רום: קראתי את הגדרת המשימה, זה מופיע בעמוד מס' 1.

<גיורא רום: הגדרת המשימה של הפרויקט היא הגדרה שמובילה בלי שום אפשרות אחרת לכישלון מוחלט.

<גיורא רום: זו הייתה הגדרה מאוד - אני לא רוצה לתת ציונים.

<גיורא רום: פעם היה לי עוזר בסוכנות כשהייתי מנכ"ל הסוכנות, הלכתי לדבר עם חבר הנאמנים באנגלית, הוא מניו-ג'רסי.

<גיורא רום: אמרתי לו, תגיד לי, איך אני אומר מלה לא יפה כזאת לאמריקאים?

<גיורא רום: אז הוא אמר לי: less than optimal אז אני חושב שהתכנית הזאת יצאה לדרכה בהגדרת משימה שהיא less than optimal .

<גיורא רום: הפתרון הוא בטח לא ביציאה שהממשלה תצא למלחמה באזרחיה על ידי 600 אלף דוחות שהם גם בלתי ניתנים לטיפול.

<גיורא רום: המלחמה לא צריכים להילחם באזרחים, היא צריכה לעזור לאזרחים.

<גיורא רום: הדבר השני שבאמת תפס אותי, זה הוועדה הציבורית בראשות שופט שצריכה לקבוע מקום של מצלמות.

<גיורא רום: יש רשות מבצעת, יש שם אנשים טובים מאוד.

<גיורא רום: זה אחד הלקחים שלי מהשרות שלי בממשלה, הם אמורים להגיד איפה צריכות להיות מצלמות.

<גיורא רום: הם לא אוהבים יותר את קריית גת יותר מאשר את קריית מוצקין ולהיפך.

<גיורא רום: אני לא צריך שום ועדה, אני לא צריך שום שופט, שהשופטים ישפטו.

<גיורא רום: אבל זו דוגמה להמון דברים שצריך לטפל בהם עם איזושהי התבוננות שלמה, אבל רק אם לבעלי העניין יהיה אמון במקצוענות וביושר ובאינדיפרנטיות של הרשות.

<גיורא רום: תודה.

איתן כבל: תודה אדוני.

איתן כבל: אני מניח שיהיה מעניין בהנהגתך.

איתן כבל: אני מאחל לך שוב בשמי ובשם השר, ובשם כל היושבים כאן, ובשם אזרחי ישראל בהצלחה בתפקיד.

<גיורא רום: תודה.

איתן כבל: בבקשה, חבר הכנסת טרכטנברג.

מנואל טרכטנברג: אדוני השר, אני רוצה לברך אותך על העשייה המדהימה של שנים בתפקיד, והתוצאות ניכרות.

מנואל טרכטנברג: אני רוצה לשאול על מקומה של התחבורה הציבורית במערכה הגדולה הזאת כנגד הקטל בדרכים.

מנואל טרכטנברג: מבקש להציג כמה מספרים שבטח מוכרים לך, אדוני השר.

מנואל טרכטנברג: כל שנה מתווספים 110 אלף כלי רכב פרטיים לכבישי ישראל.

מנואל טרכטנברג: נטו מתווספים 110 אלף, אנחנו מייבאים 240 - - - אם נעמיד אותם ככה בשורה, הם תופסים, שימו לב, כ-500 קילומטר של כביש.

מנואל טרכטנברג: נסללים במדינת ישראל, בדקתי את המספר, יכול להיות שאני טועה, תתקנו אותי, כ-180 קילומטר של כבישים חדשים לשנה.

מנואל טרכטנברג: כלומר, כל שנה יש פער של 320 קילומטרים בין מספר הרכבים שמציפים את הכבישים, לבין כמה שאנחנו סוללים – רבותיי זה מצב בלתי אפשרי.

מנואל טרכטנברג: תעשו אקספלורציה של הדבר הזה, 500 קילומטר זה כאילו מאילת עד חדרה, סולידי, פגוש, פגוש, מכוניות חדשות שנה אחת נטו.

מנואל טרכטנברג: זה הרי ברור שזה מצב בלתי אפשרי, אין מה לעשות, הדברים נאמרו קודם.

מנואל טרכטנברג: מספר התאונות הוא בין היתר פונקציה של אותה כמות שמתחרה על כביש שכבר איננו.

מנואל טרכטנברג: 13.5% מהתאונות הקטלניות במדינת ישראל נגרמות מתחבורה ציבורית, כל היתר זה לא.

מנואל טרכטנברג: במקסיקו סיטי שהיא אחת הערים המוכות תאונות דרכים בעולם, סללו כ-1,000 קילומטר של BRT, ופחתו התאונות הקטלניות ב-40%.

מנואל טרכטנברג: בינתיים שהשמיכה היא מאוד קצרה, ואנחנו מכירים את זה מבחינת התקציבים, מה המאמץ שאתה מוביל פה?

מנואל טרכטנברג: מה מקומה של התחבורה הציבורית מול הדברים האחרים?

מנואל טרכטנברג: תודה.

איתן כבל: תודה, אדוני, אני מודה לך על הנתון החשוב הזה שנתת.

איתן כבל: חבר הכנסת אורי מקלב, בבקשה.

איתן כבל: חבר הכנסת מקלב, הוא יושב ראש ועדת המשנה למאבק בקטל בדרכים.

איתן כבל: הוא גם האיש שילווה יחד עם החברים בוועדה את כל היישום של כל הדברים שאנחנו גם נכתוב, וגם אל מול המשרדים כל אשר ייאמר ויובטח.

אורי מקלב: תודה רבה לך, אדוני היושב ראש, גם מכובדי השר, בתקופה האחרונה ישנן לא מעט הזדמנויות לפגישה ביחד, פגישה בלתי אמצעית.

אורי מקלב: אתה השר שידוע בזה, אולי השר שכיהן הכי הרבה זמן בתפקיד של שר התחבורה, יש לזה משמעות מאוד טובה וחשובה, וזה גם מחייב, בכל אופן אתה מופיע לפה ואתה קשוב.

אורי מקלב: היושב ראש מכוון אותנו רק בצורה של שאלות, אבל מטבע הדברים כששואלים שאלות, אדוני היושב ראש, זה קצת בוטה, מפני שאתה לא יכול לתת כמה מילות רקע, וכמה להחמיא ולהעריך במה שנעשה.

אורי מקלב: אני אשאל אותך שאלה, אדוני השר, לא שאלה שאני שואל, אלא שאלה ששואלים אותי רבים מהאנשים, ודווקא כשאנחנו מדברים על תשתיות.

אורי מקלב: שואלים אותי, שר התחבורה, באמת, השקיע מאות מיליונים, מיליארדים, ואיך זה יכול להיות שבעיר הבירה בישראל, בדרך לכנסת, כל בוקר פקקים אינסופיים שדווקא קורים אחרי התשתיות.

אורי מקלב: פקקים שפי שתיים, פי שלוש מאשר היו לפני שנתיים, שלוש.

ישראל כץ: קיבלת את התשובה דרך השאלה של טרכטנברג.

אורי מקלב: אבל התשובה שלו מכיוון שהרחבתם, מה שהוא אמר מספר קילומטרים, מספר רכבים, אבל יש יותר מסלולים.

אורי מקלב: במקומות האלה שאנחנו מדברים עליו, הוספנו הרבה נתיבים.

ישראל כץ: השאלה היא איך יש פקקים בדרך לכנסת?

ישראל כץ: עכשיו הגיעו הרכבים החדשים....

אורי מקלב: הם שואלים אותי, מה אני יכול לענות להם?

אורי מקלב: הם שואלים את הנקודה הזאת, משקיעים כל כך הרבה, מרחיבים, ובסופו של דבר כל צפון ירושלים, כל עיר הבירה, 5 קילומטר, 6 קילומטר שזה יום יום, לא דברים שקורים מפעם לפעם.

אורי מקלב: אני לא יודע מה לענות להם בעניין הזה.

אורי מקלב: אדוני, תרשה לי קצת לצאת מהקופסא, לא לדבר על דברים שאנחנו רגילים לדבר.

אורי מקלב: אני שואל אותך אדוני השר, האם יש ניתוח של תאונות דרכים לאו דווקא קטלניות, תאונות דרכים שהן במקומות מסוימים לא רק שלכם, אם משטרת התנועה, אם הרשות - - -

ישראל כץ: אלה מוקדי הסיכון אחרי הניתוח.

ישראל כץ: איך מכריזים על מוקד סיכון פנימי או חיצוני?

ישראל כץ: לפי הניתוח.

אורי מקלב: אביא לך דוגמה.

אורי מקלב: דיברת על בית חלקיה.

אורי מקלב: אמרת, הנציגות החרדית העלתה את זה.

אורי מקלב: מה אנחנו, ביקשנו תעשה את זה, עדיף את זה לפני זה?

אורי מקלב: זה לא היה.

אורי מקלב: מה היה?

אורי מקלב: שר התחבורה אמר, נכון, יש הרוג אחד, זה מאוד מצער, אבל זה עדיין לא הפך את זה לצומת אדומה.

אורי מקלב: מה שאנחנו הוכחנו כשאנחנו באנו ואמרנו רמת הסיכון בצומת הזו היא מאוד גבוהה, ושכמעט לעבור את הכביש במהירות שאנשים נוסעים, ברוחב הכביש – כשבחור בן 16 נהרג, כשהוא עבר את הכביש בזהירות מבחינתו, אבל זה היה צריך להיות זהירות מאוד מיוחדת – מה קרה?

אורי מקלב: הצפנו את המסוכנות בצומת הזו יותר ממספר ההרוגים.

אורי מקלב: אני אביא לך עוד דוגמאות.

אורי מקלב: הרי כשאנחנו מדברים על תשתיות לתאונות דרכים, אנחנו לאו דווקא דנים – וחמד עמאר תמיד אומר את זה, לאו דווקא בהרוגים, אנחנו גם מדברים על הפצועים, על עצם התאונות, על ההשלכות הכלכליות.

אורי מקלב: אני לא אלך רחוק – שלושה קילומטר מהכנסת, יש צומת כביש 9 עם כביש בגין.

אורי מקלב: כשאתה יורד מכביש בגין, לפני שאתה נכנס למנהרה, יש צומת אחת.

אורי מקלב: עשרות תאונות דרכים בשנה.

אורי מקלב: עשרות תאונות – לפעמים שלוש תאונות ביום אחד.

אורי מקלב: אני שואל, ואין לי ספק, שאם הנתונים האלה היו מגיעים, משטרת התנועה יחד עם משרד התחבורה, דנים צומת, צומת, מה הסיבה שיש שם כל כך הרבה, אבל אם דנתם, אז איך לא פתרתם?

אורי מקלב: אני שואל ממה נפשך.

אורי מקלב: אם באמת דנתם, ונמצאים פה אנשי עיריית ירושלים, למה לא פתרתם חמש שנים?

אורי מקלב: גם אם אני אומר שיש אפשרות, אני חושב שאני אומר, זה לא קטנה, זה עשרות מוקדים כאלה שאפשר לפתור.

אורי מקלב: בזה אסיים, אדוני, מקרה שהיה, קיבלתי טלפון בבוקר השכם מאשה, אחרי משפט, שתיים, היא מתחילה לבכות.

אורי מקלב: שאלתי, מה קרה?

אורי מקלב: תאונת דרכים, משהו?

אורי מקלב: לא, אני שכנה.

אורי מקלב: היא אומרת, אני לא יכולה לראות את זה פעם אחר פעם.

אורי מקלב: צעירים, שני בחורים ושתי בחורות, נסעו לטיול לכיוון ים המלח בשכונת רמת אשכול, ועלו על אי תנועה, העמוד חצה להם את הרכב, אומרת, לא קרה אסון כזה, אכפת להם איזה נזק כספי הם בוכים כאן, אני לא יכולה לראות.

אורי מקלב: שאלתי אותה אז מה את רוצה, אז זה קורה, אבל מה אני יכול לעזור?

אורי מקלב: היא אומרת לי אבל זה קורה.

אורי מקלב: מה התברר לי, אני אומר לכם עובדה.

אורי מקלב: זו נקודה מסוימת שזה קורה, אולי כמה ימים שבוע בשנה, 10 ימים בשנה, או פעמיים בשנה, בזמן שהשמש בבוקר מגיעה לנקודה מסוימת, זה לא קורה הרבה.

אורי מקלב: מתוך שיחה שלי איתה, הצפתי את הדברים.

אורי מקלב: התברר שהיא כשכנה מכירה מקום, ושם קורים תאונות של אנשים שלא רואים איזה אי תנועה, עמוד מכוון בתוך הכביש, והם מפספסים את זה.

אורי מקלב: הכביש קצת נוטה, ברגע שאתה לא רואה את זה בגלל הסיבוב, אתה מפספס, אתה נכנס בתוך העמוד.

אורי מקלב: בשינוי גיאומטרי קל שעיריית ירושלים עשתה, נפסק כל התאונות במקום הזה לעד.

אורי מקלב: רק מה, אם לא היו לוקחים את זה, מנתחים את המקום הזה, ואחר כך בדיווח רגיל של תאונות דרכים במקום הזה, אף אחד לא היה יודע את מהות הסיבה.

ישראל כץ: חבר הכנסת מקלב, התשובה טמונה בהערה האחרונה שלך, זה באחריות העיריות.

אורי מקלב: לפעמים זה העיריות, לפעמים זה לא העיריות.

אורי מקלב: לכן אני אומר שילוב גם של משטרה וגם של משרד התחבורה - שולחן עגול.

אורי מקלב: לקחת תאונות דרכים שהיו הרוגים ובמקום השני דיברתי על כביש בגין שהיו כבר מספר הרוגים.

איתן כבל: עושים את זה.

אורי מקלב: אם עשו את זה - לא יכול להיות כביש בגין, אדוני היושב, חמש שנים רצופות עם עשרות תאונות דרכים, לא היה קורה דבר כזה, לא יכול להיות.

איתן כבל: תודה אדוני, אני מודה לך.

איתן כבל: אני נכנס לתוך הסיכום, ואני אומר מי הדוברים.

איתן כבל: חברת הכנסת איילת נחמיאס ורבין.

איתן כבל: נציגי האוצר, גם נציגי ביטחון פנים וגם של התחבורה.

איילת נחמיאס ורבין: אדוני השר, אני מתנצלת שהיום בניגוד לכל הישיבות בנושא הקטל בדרכים לא הספקתי להיות במצגת שלך, אבל יש בינינו הרבה מאוד שיחות בנושאים שקשורים גם לכבישים האדומים וגם לתחבורה הציבורית.

איילת נחמיאס ורבין: אני גם יודעת מה שאתם עושים בתחבורה הציבורית, וגם מצטרפת לחבריי מנואל טרכטנברג ותמר זנדברג - אנחנו יודעים שזו יכולה להיות מציאות משנת כיוון.

איילת נחמיאס ורבין: בשבוע שעבר הייתה לי שיחה עם המנכ"ל, עם מנכ"ל משרד התחבורה על שני קווים – 455 ו-454 – נוסעים מתל אביב לרמלה בשעות הבוקר ובשעות אחר הצהריים.

איילת נחמיאס ורבין: המנכ"ל ראה את זה גם בטלוויזיה כי אני פועלת בעניין הזה.

איילת נחמיאס ורבין: זה פשוט מדהים, אנשים לא יכולים לעלות על האוטובוס, או שהאוטובוס לא מגיע, או שהאוטובוס מגיע באיחור מתל אביב לרמלה שעתיים – אלה הדברים שבהם אנחנו צריכים לתת את הדעת.

איילת נחמיאס ורבין: מהרגע שאנחנו הפרטנו את התחבורה הציבורית אנחנו חייבים לפחות לקחת אחריות שאנשים יקבלו שירות אמתי.

איילת נחמיאס ורבין: לגבי שיטת הניקוד, היה לנו דיון פה בוועדת כלכלה, וחשוב לי שאתה שתהיה בתמונה, אבנר פלור, סמנכ"ל בכיר במשרד התחבורה.

איתן כבל: אבנר פלור, ידיד נאמן של הוועדה.

איילת נחמיאס ורבין: לגמרי.

איילת נחמיאס ורבין: אנחנו אמרנו לו, ואנחנו אמרנו לו בצורה מפורשת - אנחנו מבקשים שהניקוד יובהר לנו באופן מובהק מה הקשר בין שינוי הניקוד לבין מידת האפקטיביות שלו בהרתעה של נהגים.

איילת נחמיאס ורבין: זה מה שביקשנו, אנחנו מצפים ומחכים שיחזרו אלינו עם תשובות בעניין הזה.

איילת נחמיאס ורבין: דבר נוסף, אדוני, לעניין התשתיות שהן בלב העשייה שלך.

איילת נחמיאס ורבין: אני מדברת כל הזמן על מעברי החצייה, ומספרת איך אני מעבירה ילדים את הכבישים גם בסמוך לביתי.

איילת נחמיאס ורבין: בסופו של דבר אני כל הזמן מחפשת, אני עומדת לפעמים מול מעברי החציה ואומרת, מה יגרום לנהגים להאט כשהם רואים מעבר חציה בלי רמזור?

איילת נחמיאס ורבין: אני חושבת שצריך לדון ביותר פסי האטה.

איילת נחמיאס ורבין: אני חושבת שאנשים חרדים, תסלחו לי, לרכב שלהם, כתוצאה מפסי האטה, וכנראה שלפני מעברי חציה צריכים להיות יותר פסי האטה - מדובר עם תקן, חד משמעית, בוודאי.

איילת נחמיאס ורבין: אני רוצה לומר מילה אישית לחברי גיורא רום, שאני מכירה אותו הרבה מאוד שנים.

איילת נחמיאס ורבין: אנחנו עבדנו ביחד כאשר גיורא היה דירקטור ב"אל-על".

איילת נחמיאס ורבין: באמת, מוכרחה לומר, האיש הנכון במקום הנכון.

איילת נחמיאס ורבין: באמת, זו ידידות שנרקמה הרבה שנים.

איילת נחמיאס ורבין: אני הקשבתי לך היום, ואני ממש יכולתי לדמיין אותך עם נדודי שינה.

איילת נחמיאס ורבין: תודה שלקחת על עצמך את המשימה הזאת.

איתן כבל: תודה לך.

איתן כבל: בבקשה, מרדכי פדר.

איתן כבל: לאחריו ידבר רונן לוי.

איתן כבל: לאחריו ידבר יושב ראש המועצה המקומית סלאח סלימאן.

איתן כבל: לאחר מכן שמעון סודאי, גבי בן הרוש.

איתן כבל: האחרון יהיה ממלא מקום ראש המועצה המקומית וסגן ראש העיר יבנה משה חזות.

איתן כבל: אדוני יסכם את הדברים שלו.

<מרדכי פדר: תודה, אדוני היושב ראש, שני דברים.

<מרדכי פדר: תראו מה שצבע יכול לעשות - בתאונה בכביש מס' 1 השוליים הימני, השתיים וחצי מטר, השוליים השמאליים היה חמש מטר.

<מרדכי פדר: אנחנו הצענו להעביר מהשמאלי לימני, זה כבר הגיע למשרד התחבורה לפני שנתיים, שום דבר כרגע לא נעשה בנושא הזה.

<מרדכי פדר: דבר שני, יש מחסור במהנדסי תנועה במדינת ישראל.

<מרדכי פדר: בעיריית ירושלים יש ארבעה, חמישה תקנים ומהנדסי תנועה לא מוצאים.

<מרדכי פדר: נכון לפני שבועיים היה אחד מהנדס תנועה, ואחד מהנדס אזרחי בן 20 ומשהו, שניהם קיבלו את התואר שלהם בירדן.

<מרדכי פדר: דבר אחרון, אם אתה מרשה שיעור קצר.

<מרדכי פדר: בטיחות בדרכים הוא אוסף של אמצעים שכולם תורמים להוריד את מספר הנפגעים.

<מרדכי פדר: אבל צריך יד מכוונת שתהיה מסוגלת לקבוע אסטרטגיה, ולהוביל את המאבק בטרגדיה.

<מרדכי פדר: לרשות הלאומית לבטיחות בדרכים חייבים לתת את האמצעים הדרושים, ואפשרות לרכוש יכולת והשפעה נחוצה כדי שתוכל להכריע במלחמה.

<מרדכי פדר: הגיע הזמן שתינתן לרשות את מה שחסר לה – עצמאות, כדי שההחלטות תתקבלנה בקפידה, רק על בסיס מקצועי, ומידע ומדע.

<מרדכי פדר: הפעילות של הרשות היא חיונית עבור כולנו, כי היא מובילה הליך שאמור להציל את חיינו.

<מרדכי פדר: מלה אחרונה, אישית, אדוני היושב ראש, על כל מה שבדיונים האלה כרוך על יוזמתך והתעניינותך - חזק וברוך.

איתן כבל: תודה.

איתן כבל: בבקשה, נציג האוצר.

<רועי טייאר: אני רפרנט ביטחון פנים באגף תקציבים.

<רועי טייאר: רק בא לאשר את העניין שבא בעצם לאחר התדיינות ארוכה בין משרד האוצר לבין משרד התחבורה ונתיבי ישראל, יועברו 25 מיליון שקל בתקציב מהרשות לבטיחות בדרכים למשטרת ישראל לטובת הפעילות העצמאית.

ישראל כץ: כמה?

<רועי טייאר: זה כל הסכום, על זה עומדת - - -

<קריאה: ממש לא, כבוד השר.

<רועי טיאר: - - - חיזוק והגברת המקצועיות של פעילות משטרת ישראל - - - בטיחות בדרכים.

<רועי טיאר: מעבר לזה כל תכנית ופרויקט שמשטרת ישראל רוצה לקדם ולתקצב עבור פעילותה בתחום הזה, תידון למעשה בין המשרדים.

חמד עמאר: בקשר לניידות, אנחנו שמענו ש-25 מיליון אמורים לתת את הפתרון?

ישראל כץ: כן, הם לא אמורים, אבל הם יעבירו דרישות תקציביות שלהם מול האוצר עכשיו באופן מסודר.

ישראל כץ: הם לא היו אמורים, זה היה אליבי טוב לכל הצדדים לא כולל אותנו.

ישראל כץ: עכשיו הצטרכו באופן ישיר, השר הבטיח, ואני בטוח שהוא יעמוד בזה.

איתן כבל: דרך אגב, השר בדיון הקודם התייחס לכך שהתקציב שהיה מועבר דרך – לא ה-25 מיליון, ב-25 מיליון אתה לא מכפיל ניידות.

איתן כבל: אני אומר מעבר ל-25 מיליון שקל האלה שיכול להיות שהם ייכללו בתוך סכום תקציב נוסף אמר השר, שעד מרץ 2017, אני מביא דברים בשם אומרם, השר לביטחון פנים, אני מדבר.

ישראל כץ: השר לביטחון פנים הוא האחראי על תקציב של 11 מיליארד, הוא בסדר העדיפות.

ישראל כץ: הוא יקבע את סדר העדיפות.

איתן כבל: נכון.

איתן כבל: גם סוכם עם האוצר שתתבצע העברה תקציבית ישירה שתוביל גם כך להגדלה, עד כמעט הכפלה עד מרץ 2017 של רכישת ניידות.

איתן כבל: האם דייקתי, אדוני המפקד?

<מרדכי בהירי דואני: שמענו את זה ביחד.

איתן כבל: מעבר לכל העניינים האחרים, האם אדוני מכיר?

ישראל כץ: גם זה לא יפסיק את העבודה המשותפת בינם לרשות לבנינו, אבל מבחינה תקציבית זה יהיה מסודר.

איתן כבל: חברים, תאמינו לי, דיברתי הכי ברור.

<רועי טיאר: אנחנו עובדים בשיתוף פעולה והידברות מלאה מול משטרת ישראל ומשרד המשפטים.

<רועי טיאר: אני מכיר כרגע את העברת תקציב של 25 מיליון שקל מהרשות למשטרה.

<דניאלה גרא מרגליות: אני רכזת תחבורה באגף תקציבים, זה היה רפרנט ביטחון פנים באגף תקציבים, אז שנינו מאותו אגף.

<דניאלה גרא מרגליות: רציתי להגיד תודה לוועדה.

<דניאלה גרא מרגליות: אני אדבר ממש קצר.

<דניאלה גרא מרגליות: נכחתי בכל הדיונים שעשיתם וזה היה מאוד חשוב ותודה.

<דניאלה גרא מרגליות: אנחנו כמובן באוצר שותפים מלאים לדאגה מהמגמה שאנחנו רואים של הגידול בהרוגים, בתאונות דרכים, בכל הדברים האלה.

<דניאלה גרא מרגליות: אנחנו גם רוצים לקרוא מפה לשיתוף פעולה מלא.

<דניאלה גרא מרגליות: אנחנו חלק מהסיפור, ואנחנו רוצים לנסות ביחד לבלום את המגמה המתוארת.

<דניאלה גרא מרגליות: רציתי להעמיד כמה דברים על דיוקם כי זה עלה לאורך כל הדיונים, אז רציתי רק להגיד כמה מספרים שהם המספרים שאנחנו מכירים.

<דניאלה גרא מרגליות: לעניין התקציב – התקציב של הרשות הלאומית לבטיחות בדרכים עומד השנה על כמעט 100 מיליון שקל לשוטף, ועוד 120 וקצת מיליון שקל להשקעה בתשתיות תחבורה תומכות בטיחות בדרכים.

<דניאלה גרא מרגליות: אבל מעבר לאמור, כל שנה משרד התחבורה מקצה בתחום העירוני עוד עשרות מיליוני שקלים לבטיחות בדרכים.

<דניאלה גרא מרגליות: חוץ מזה למוקדי סיכון, למשל, השנה יש, כמו שנאמר למעלה מ-250 מיליון שקל למוקדי סיכון.

<דניאלה גרא מרגליות: ולכן, אם אתם סופרים את הסכומים האלה, יש למעלה מ-500 מיליון שקל כל שנה, או לפחות השנה וגם בשנים שעברו, היה יותר אפילו לרשות, משהו שמוקצה ייעודית לבטיחות בדרכים בנושא תחבורה, מעבר לכל התקציבים הנוספים שיש בממשלה שמוקצים לדברים האלה.

<דניאלה גרא מרגליות: לכן המספר 500, מה שהיה ושיהיה, רק שתכירו זה סדר גודל של מה שיש עדיין.

<דניאלה גרא מרגליות: אחת הבעיות היא שלצערנו הרב יש תת ניצול בתקציבים האלה.

<דניאלה גרא מרגליות: יכולנו להקצות יותר ועדיין לא היה ניצול, אז אתם רואים את המגמה הזאת, אבל המגמה הזאת היא תוצאה של משהו שאנחנו זיהינו, כל פעם אנחנו הקצנו תקציב.

<דניאלה גרא מרגליות: סתם לשם הדוגמה – ב-2014 הניצול של התקציב של הרשות לבטיחות בדרכים עמד על 52%.

<דניאלה גרא מרגליות: ב-2015 על 47%, זה מהאחוזים הנמוכים ביותר בממשלה, אם לא הנמוך ביותר בממשלה.

חמד עמאר: תגידי לי מתי אושר להם תקציב?

חמד עמאר: שלא תאשרי להם.

חמד עמאר: אני קיימתי דיון כאן על המגזר הדרוזי.

חמד עמאר: התברר לי שאישרו להם את התקציב בנובמבר, לכן לא ביצעו שום דבר באותה שנה.

חמד עמאר: השאלה מתי אושר התקציב?

חמד עמאר: - זו השאלה כאן.

חמד עמאר: היא לא דיברה על תשתיות.

ישראל כץ: בתשתיות אין שום אי ניצול, יש ניצול של מאה אחוז.

<דניאלה גרא מרגליות: אני שמחה ששאלת.

<דניאלה גרא מרגליות: אני דיברתי על התקציב השוטף.

<דניאלה גרא מרגליות: סליחה, נכון, תקציב השוטף לא תקציב הפיתוח - אם אתם משקללים אותם יחד זה עולה ל-70%.

איתן כבל: סליחה, אני שמח למה שאת אומרת, כי את אמרת דברים מאוד משמעותיים.

<דניאלה גרא מרגליות: אני רק רוצה להשלים את התמונה.

<דניאלה גרא מרגליות: אז שוב, זו בעיה שכולנו שותפים לה.

<דניאלה גרא מרגליות: יש לה הרבה אבות.

<דניאלה גרא מרגליות: בין היתר, כמו ששאלת, תקציבי הרשות - - -

<לאה ורון: התת ניצול, על איזה תקציבים את מדברת?

<לאה ורון: לא על התקציבים של משרד התחבורה.

<דניאלה גרא מרגליות: התקציב השוטף של הרשות לבטיחות בדרכים.

ישראל כץ: ולא על תשתיות.

<דניאלה גרא מרגליות: לא, בתשתיות יש ניצול מלא.

<קריאה: למה זה לא מנוצל?

איתן כבל: היא בדיוק מנסה להגיד לנו ואנחנו מפריעים לה.

<דניאלה גרא מרגליות: יש כל מיני סיבות.

<משה חזות: אבל יש פה אנשים שיתנו לכם תשובות.

איתן כבל: חברים יקרים, לאורחים, עבדתי קשה להיות יושב ראש הוועדה, מאוד אפילו, לכן אני אומר, תנו לי לנהל את זה, בינתיים אני עושה את זה לא רע.

<דניאלה גרא מרגליות: בקיצור, זה לא מרכז הפואנטה, אולי זה משהו שלא נאמר עד היום, אבל יש כל מיני גורמים שגורמים לכל מיני דברים - אני רק רוצה להשלים את הנתונים שיש בפניי.

<דניאלה גרא מרגליות: קודם כל, בין היתר לשאלתך, מתי יאושרו התקציבים.

<דניאלה גרא מרגליות: התקציב של הרשות הלאומית לבטיחות בדרכים לפי חוק צריך להיות מוגש לשרי התחבורה ואוצר על ידי מועצת הרשות.

<דניאלה גרא מרגליות: התקציב, לצורך העניין של 2014, עוכב למעלה משנה בהגשה שלו.

<דניאלה גרא מרגליות: בגדול, הפואנטה היא שמשהו כנראה לא עבד כמו שצריך, וכולנו פה בשביל שזה יעבוד כפי שצריך.

ישראל כץ: אני יכול רק הערה אחת.

ישראל כץ: חלק, זה באותו ויכוח בין סמכויות לבין תקציב.

ישראל כץ: נאמר שהרשות מול גוף, וזה לא משרד תחבורה שהתקציב בידה אבל הסמכות לא בידה, ואז הוויכוח על אופי הפעולה הוא מעכב את העברת התקציב, כי אין לה את הסמכות לעשות לפי הבנתה, ואז אותם ויכוחים עיכבו העברת תקציבים, לא מול משרד התחבורה, משרד התחבורה הוא כל התשתיות ותקציב פיתוח וכל הדברים האלה.

<דניאלה גרא מרגליות: עוד משפט שאולי לא תשמחו לשמוע, אבל אני מרגישה מחויבת לומר אותו, וזה להתייחס פשוט להצעה שעלתה פה לגבי הפרח המוגן, או להקצות תקציב בחוק.

<דניאלה גרא מרגליות: ככלל, משרד האוצר מתנגד להצעות כאלה.

<דניאלה גרא מרגליות: אני רק אגיד את זה, ואתם, אני בטוחה מבינים את העניין.

<דניאלה גרא מרגליות: יש המון נושאים חשובים במדינת ישראל שצריך לטפל בהם, ואנחנו לא מקבעים ומקשיחים את התקציב בחוק כי המשמעות של הממשלה היא שהיא קובעת סדרי עדיפויות כל שנה בהתאם לצורך ובהתאם לדברים משתנים.

<דניאלה גרא מרגליות: לכן אם אתה מקבע משהו, סתם לצורך ההמחשה, אם היינו מקבעים תקציב קבוע בחוק לרשות הלאומית לבטיחות בדרכים והיא לא הייתה מנצלת אותו, כולנו היינו תקועים פה עם תקציב שלא היינו רוצים ואי אפשר לנצל.

<דניאלה גרא מרגליות: לסיכומו של דבר, רק רציתי להגיד, שאנחנו פה, אנחנו שותפים מלאים, המגמה היא מאוד מדאיגה ואנחנו רוצים ביחד כולנו למצוא פתרון.

<דניאלה גרא מרגליות: אנחנו קשובים ופתוחים יחד עם הרשות והמשרד.

ישראל כץ: רוצה להבין למען הקרדיט של מי שעבד קשה כדי להיות יו"ר ועדה, עקב מה שאנחנו מדברים בימים האחרונים, מקובל עליכם שבתכלול כל הדיונים וכל המצב וכל הדברים, אנחנו נקים צוות משותף, דיברו גם עם אודי וכו', גיורא יהיה בה דמות מרכזית עכשיו, שהוא יאגם, יתכלל וגם בהקשרים תקציביים את כל היעדים.

איתן כבל: תודה.

<דניאלה גרא מרגליות: לחלוטין בסדר.

<יובל פרידמן: אני מנהל מינהל הכספים של הרשות.

<יובל פרידמן: אני ברשות מ-2007, למעט שנה אחת של 2014, אני יכול להגיד שעל פי נתוני החשב הכללי, הרשות ניצלה את תקציבה באופן מלא בהתחייבויות, המשמעות היא שאי אפשר היה - - - מה שמדברת נציגת האוצר וחוזר פה בדיונים לא רק בוועדה הזאת זה הניצול במזומן.

<יובל פרידמן: ניצול במזומן, פונקציה גם של עיתוי אישור התקציב כמו שאמרו פה, אבל גם של התנהלות נורמלית מול ספקים.

<יובל פרידמן: כשאתה מתחיל פרויקט בחודש נובמבר לשנה, אתה לא משלם את כל הכסף בנובמבר ודצמבר.

<יובל פרידמן: שיעור הניצול של הרשות, עוד פעם, חוץ מ-2014, משקף שיעור ניצול דומה לרוב משרדי הממשלה, ואני מדבר על דוחות החשב הכללי שאחראי על הביצוע, ואפשר לראות את זה בדוחות.

<יובל פרידמן: הרשות הלאומית לבטיחות בדרכים בשנת 2015, לפי דוחות החשב הכללי ניצלה בין 73% ל-74% אחוזים במזומן מהתקציב השוטף שלה - ולהציג את התמונה רק בניצול במזומן זה לא תמונה נכונה.

<יובל פרידמן: השאלה היא אם אפשר היה להוציא עוד שקל אחד נוסף?

<יובל פרידמן: והתשובה היא חד-משמעית לא, אי אפשר היה להוציא שקל נוסף - - -

איתן כבל: סליחה, ברשותך, אדוני היושב ראש הנכנס.

איתן כבל: מעבר למשימה שהטיל השר, זו סמכותו לגבי המשולש שיידע לתת את התשובות.

איתן כבל: אני מבקש מאדוני דוח שמסכם לי את מה שהגברת הציגה כאן.

איתן כבל: אני מבקש ממך לדעת בדיוק דבר דבור על אופניו - לעמת ולאמת את הדברים כי אתה יודע בתוך כל השיח והמלים, פתאום מצאנו, אתה יודע איזה עניין שהגברת מציפה את זה, וצריך לקבל על זה תשובות.

איתן כבל: אני לא יכול להרשות, איך אומרים, שלא אדע בדיוק במה דברים אמורים, וכאשר האוצר מתבכיין שלא מוציאים מספיק כסף, זה מדאיג אותי.

איתן כבל: תודה לך גברתי.

איתן כבל: פה ראש משטרת התנועה לא אמר את זה בקול, כי זה לא הדיון שלו, והוא פה קשוב לכל אורכו, שאילו היה לו את הכספים האלה, הוא יכול היה לקנות עוד ניידות.

איתן כבל: ברגע זה אני לא פותח כאן את הדיון עכשיו.

<רונן לוי: תודה רבה.

<רונן לוי: כמובן אני רוצה להצטרף למברכים על התנופה שנעשית פה בשנים האחרונות בכל מה שקשור לתשתיות, וגם בחקיקה מה שאתה מוביל עכשיו שכמובן השר מוביל אותה, אבל אתה עכשיו מוביל אותה ביום-יום.

<רונן לוי: אנחנו התחלנו באיגוד המוסכים לעבוד עם הרשות למעשה מיום הקמתה, ובעצם מיום החקיקה.

<רונן לוי: אנחנו היינו בכל ועדה שהקימו את הרשות, ואין בעצם מחלוקת שמאז ועדת שיינין תאונות הדרכים במדינת ישראל והתוצאות שלהם היו במגמת ירידה, ועברו מהפכה שזה קרה, כשקמה הרשות.

<רונן לוי: אחר כך זה התחיל לרדת.

<רונן לוי: בעצם התחילו עם מינהלת הרשות זה משרד האוצר, ואחר כך הדיונים על בטיחות התחילו לעבור לכאן.

<רונן לוי: אנחנו סבורים, ואני כאחד שהייתי בהרבה דיונים ברשות, והתנדבנו הרבה, ואנחנו עדיין רוצים להתנדב שכרגע אין לנו איפה להתנדב.

<רונן לוי: אני חושב שהדיונים האלה צריכים להיעשות ברשות.

<רונן לוי: הרשות צריכה לקבל כוח, היא צריכה כן לקבל הגנה, היא לא צריכה להיות מנוהלת על ידי אגף התקציבים – בטיחות היא לא עניין של אגף התקציבים, צריכים לתת כסף ולא להתעסק בבטיחות.

<רונן לוי: אנחנו, בעלי המוסכים, כל יום עוסקים בטיחות.

<רונן לוי: כל פעולה שאנחנו עושים היא בטיחות.

<רונן לוי: אני במקצועי הייתי בצבא, התעסקתי בטיחות, אני יודע מה זה בטיחות.

<רונן לוי: כל חיי עשיתי את זה, וזה בטח לא צריך להיות בידיים של אגף התקציבים משרד האוצר.

<רונן לוי: זה חייב להיות בידיים של רשות שהיא צריכה לתכלל את זה.

<רונן לוי: אני קורא הרבה על מה שקורה בארצות-הברית על הרשות הלאומית לבטיחות בדרכים, שם יש הרבה כבוד, ולרשות הלאומית לבטיחות בדרכים נותנים לה תקציבים, נותנים לה לעבוד, היא לא חייבת לבנות כבישים.

<רונן לוי: היא צריכה לתכלל את המחקרים, היא צריכה לתכלל את סדרי העדיפויות, צריכה לחזור לכאן רשות לאומית לבטיחות בדרכים.

איתן כבל: תודה רונן.

<סלאח סלימאן: אני ראש מועצה מ-87' שנים ארוכות.

<סלאח סלימאן: אמת היא שעברתי הרבה שרי תחבורה.

<סלאח סלימאן: אני רוצה להעלות על נס מה שעשה השר כץ בשנים האלה, ובייחוד במגזר שלנו, שבכל מקום יש לו תביעות אצבע.

<סלאח סלימאן: באמת.

<סלאח סלימאן: אני רואה בשר אחראי על הכול, כל מה שקשור לתחבורה, וגם ברשות לבטיחות בדרכים.

<סלאח סלימאן: אני לא רוצה לראות דברים אחרים, כל הזמן ראיתי שזה שייך לשר התחבורה, שר התחבורה אחראי, שר התחבורה מעל כולם.

<סלאח סלימאן: והתאונות בדרכים - אנחנו עושים את המקסימום, תאמין לי, ואנחנו סוציו-אקונומי 2.

<סלאח סלימאן: תאונות הדרכים בכפר שלי, אנחנו בעזרת הרשות הורדנו אותם, זאת אומרת, אם היה לי שלושה נפגעים, יש לי אחד בשנה, זאת אומרת, בשליש ממש.

<סלאח סלימאן: מה שכן, בשנים הקודמות קיבלתי, ואני מועצה של 10 אלפים תושבים, קיבלתי 80 אלף שקל לבטיחות.

<סלאח סלימאן: השנה אני מקבל 30 אלף שקל לבטיחות.

<סלאח סלימאן: 30 אלף שקל לבטיחות זה לא צובעים כביש, כבוד השר, לא צובעים, לא עושים צבע לכביש, לא מסמנים מעברי חציה לבתי ספר.

<סלאח סלימאן: 30 אלף זה כמעט כלום, והדבר הזה פוגע בסופו של דבר.

<סלאח סלימאן: אני רוצה לומר על היישובים הערבים בעיקר.

<סלאח סלימאן: משטרה לא נכנסת לתוך היישובים, משטרת התנועה.

<סלאח סלימאן: כשאנחנו עושים קריאה, אני כראש מועצה, כשאני מתקשר לאגף התנועה ואומר להם, בבקשה, תבואו, אז הם באים.

<סלאח סלימאן: היום עם הרשתות החברתיות כל החבר'ה הצעירים רואים את הניידת נכנסת רק ליישוב, וכולם יודעים שיש ניידת משטרה, אחרי זה הם מפסיקים.

<סלאח סלימאן: אחרי זה אתה לא יודע 20% מהנהגים במגזר הערבי בתוך הכפרים הם בחורים ללא רישיונות.

<סלאח סלימאן: זה שהמכוניות ללא ביטוח וללא רישיון - אל תשאל, ואני אומר לך צריכה למצוא גם שיטה ודרך למנוע את הדבר הזה.

איתן כבל: כן.

איתן כבל: השר התייחס לזה.

איתן כבל: השר לביטחון פנים התייחס לזה בדיון הקודם סביב נושא האכיפה בתוך היישובים הערבים, ונגע בקצרה בנקודות אשר אתה העלית, וגם הוא התחייב שהם פועלים לייצר בתכנית החדשה מתן תשובות לעניינים האלה.

<סלאח סלימאן: אני מבקש משר האוצר להוריד את המחירים של הדברים הבטיחותיים ברכבים.

איתן כבל: תודה רבה.

<שמעון סודאי: קודם כל אני באמת מצטרף לברכות על העבודה של הוועדה הזאת.

<שמעון סודאי: אני גם רוצה להגיד שאני מעריך מאוד את השר וכל מה שהוא עושה לגבי תשתיות.

<שמעון סודאי: אני רוצה לגעת במספר נקודות שהן באמת חשובות.

<שמעון סודאי: הראשונה - אני נמצא בדיונים האלה בכנסת כבר כמה שנים טובות, ואני חושב שאם נפשפש בגוגל אנחנו נמצא כמעט תשובות לכל השאלות שיש לנו פה, השאלה איך באמת אוכפים אותנו ואיך מיישמים את ההחלטות.

<שמעון סודאי: הדבר הנוסף שהוא מבחינתי דיי חשוב בכל מה שקשור לגבי הרשות - המאבק בדרכים הוא רב מערכתי.

<שמעון סודאי: אני יכול להצטרף לדברים שרונן לוי אמר, אני בהחלט חושב כמוך, רונן.

<שמעון סודאי: הרשות והאיגוד לקציני בטיחות עושים עבודה משותפת רבת שנים, עם כל מיני מיזמים כאלה ואחרים שתפקידם להגיע בעיקר למחזיקי הרכב וגם לבני המשפחה, אני חושב שזו פעילות חשובה אבל הרשות צריכה להיות עצמאית.

<שמעון סודאי: אני רוצה לסיים בשתי נקודות נוספות.

<שמעון סודאי: הראשונה – אני כאן דווקא פונה לשר התחבורה ישראל כץ.

<שמעון סודאי: בשנים האחרונות חוקקו חוקים מאוד חשובים ותקנות חשובות מאוד שבכנסת הזו בוועדת הכלכלה היו מספר דיונים בנושא קציני הבטיחות.

<שמעון סודאי: עד היום התקנות לא נחתמו, ואני חושב שזה דבר שאנחנו צריכים לטפל בו.

<שמעון סודאי: לי מאוד חשוב שאם ישנם דברים שהם לא מקובלים על ידי הוועדה, או על ידי השר אז על-הכיפאק, אבל מה שכן נעשה אותם ונטפל בהם.

<שמעון סודאי: למה אני מתכוון?

<שמעון סודאי: – יש דברים שאינם שנויים במחלוקת וכדאי שנקדם אותם.

<שמעון סודאי: כדאי שניתן את הסמכויות לקציני הבטיחות וכל מה שהם עושים ביום יום שוטף, אם יש דברים שהם במחלוקת, להשאיר אותם לפעם הבאה, אבל אם היו שבעה דיונים ולא עשינו איתם כלום, אז באמת, משהו פה לא מסתדר לי.

איתן כבל: תודה.

<שמעון סודאי: מלה אחת לגבי שוליים.

איתן כבל: לא, עזוב שוליים.

<שמעון סודאי: לא, זה חשוב.

<שמעון סודאי: תן לי בבקשה.

איתן כבל: לא, שמעון.

איתן כבל: תודה.

איתן כבל: שוליים, כבר כולם על השוליים.

<שמעון סודאי: לא, אני מדבר על משהו אחר.

איתן כבל: דיי, גמרנו.

איתן כבל: תודה, יקירי, אתה סיימת.

<גבי בן הרוש: אדוני השר, קיבלת קומפלימנטים, ואנחנו כולם שותפים לקומפלימנטים.

<גבי בן הרוש: אבל אני ראיתי בשפת הגוף שאתה הופתעת שבעצם השוליים לא תקניים בארץ.

<גבי בן הרוש: יש פה את התקנות, הן קיימות שלוש מטר, לא מתבצע בכבישים, כולל המהירים החדשים.

<גבי בן הרוש: אנחנו עדים בשלוש השנים האחרונות לגידול - אני מדבר על רכב כבד ואוטובוסים כמעט של 30% בקטל בכבישים.

<גבי בן הרוש: אדוני השר, אני רוצה להפנות אותך לא לעשות פה דיון, אלא ליישם את המלצות הוועדות – אם זה ועדת סגיס, אם זה ועדת נשר, התאונה בנשר.

<גבי בן הרוש: כביש 31, אדוני היושב ראש, אנחנו חוזרים כמו מנטרה על אותם הנושאים.

<גבי בן הרוש: חשפנו פה את התשתיות, חשפנו אי הכשרת נהג, שוטרים לא מוכשרים.

<גבי בן הרוש: זאת אומרת, אנחנו מצביעים על אותם הדברים.

<גבי בן הרוש: אדוני השר, אם היית אחוז אחד, ואני אומר לך את זה בכנות, אחוז אחד נותן תשומת לב לנושאים האלה כמו לתשתיות, אני חושב היינו במקום אחר.

<גבי בן הרוש: לגבי התקנה, אדוני, אנחנו הולכים להתקוטט בנושא הזה, אנחנו לא נשלם את הכסף הזה מ-2012, מסיבה אחת.

ישראל כץ: על מה אתה מדבר?

<גבי בן הרוש: על התקנה שחתמת מ-2012, שזה באירופה נכנס בנובמבר 2015.

<גבי בן הרוש: לא שאנחנו לא רוצים בטיחות, אבל ככה – הכניסו לנו את היורו 6, זה 12 אלף יורו לכל משאית.

ישראל כץ: מה, אתה רוצה להפר את החוק?

ישראל כץ: מה, אתה לא רוצה להתקין מכשירי בטיחות?

<גבי בן הרוש: רגע, אדוני השר, מערכת כיבוי לאוטובוסים - - -

ישראל כץ: ראש אגף תנועה, אני לא יודע אם יש לו זכויות מעצר גם, אבל - - - הפיקוח.

<גבי בן הרוש: אבל אין לנו את הכספים האלה, אדוני.

<גבי בן הרוש: אנשים גונבים בטיחות בגלל המצוקה הכלכלית.

<גבי בן הרוש: עכשיו הממשלה מקום המדינה לא שמה שקל אחד בנושא ההובלה היבשתית במדינה.

<גבי בן הרוש: בכל העולם זה קיים, בארצות הברית ובאירופה - שקל אחד.

<גבי בן הרוש: אדוני, אנחנו כבר כמה שנים מדברים על חוסר בנהגים.

<גבי בן הרוש: אדוני, למה את לא מביא את זה לישיבת ממשלה?

<גבי בן הרוש: אתה מפתח תשתיות, אבל אין מי שיפעיל אותן.

איתן כבל: תודה, אדוני.

איתן כבל: אני מבקש ממשה חזות, סגן ראש עיריית יבנה, בבקשה.

<משה חזות: שלום, תודה שהזמנתם אותי לכאן.

<משה חזות: תודה השר על הפעילות שלך בנושא כל התשתיות, ולא רק תשתיות גם תחבורה ציבורית.

<משה חזות: אני רוצה לנגוע בנקודה אחת שכמעט ולא שמעתי אותה כאן.

<משה חזות: הטרור אצלנו במרחב העירוני הוא משתולל כל יום וכל רגע.

<משה חזות: אני, בתפקיד שלי 14 שנים, אני אחראי על כל נושא התחבורה בעיר, ואני מכיר כמעט כל תאונת דרכים שקורית במרחב שלי.

<משה חזות: אני מגיע לשם, לומד ומטפל מידית אם יש בעיה תשתית או כל דבר אחר.

<משה חזות: דיבר כאן חבר הכנסת לגבי צוותים שמגיעים.

<משה חזות: אני רק רוצה לומר למשטרה שיש צוות אחד של חוקרים שמגיע לתאונה ולפעמים הצוות כמעט ולא מגיע.

<משה חזות: מרימים טלפון לשוטרים, מגיע?

<משה חזות: לא, אני נמצא בתאונה אחרת.

<משה חזות: יש צוות אחד במרחב השפלה, זה רק לתשומת לב.

<משה חזות: אבל אני רוצה לדבר על משהו אחר לגמרי.

<משה חזות: ביצענו תשתיות לאומיות, באמת, בסדרי גודל.

<משה חזות: דיברנו על הכול.

<משה חזות: לא דיברנו על דבר אחד, וכמובן תאונות דרכים ממשיכות לעלות – 355 ב-2015, ו- 295 מ-2012 הרוגים.

ישראל כץ: ב-2009 הייתה ירידה של קרוב ל-100.

ישראל כץ: בשבע השנים האלה הייתה ירידה של כ-30%.

ישראל כץ: אני כופר בנתונים האלה לאורך מגמה.

<משה חזות: תאונות דרכים זה לא רק תשתיות, יש דברים אחרים לגמרי, ואני רוצה לנגוע בדבר החשוב ביותר שלפה התכנסנו - זה שינוי תרבות הנהיגה בישראל.

<משה חזות: אם לא נפנים את הדבר הזה, חברי הוועדה לא יפנימו שזה מתחיל מגן ילדים - - -

איתן כבל: אני גם התייחסתי לזה בדיון האחרון.

איתן כבל: התקיים כאן באולם הזה דיון שלם שנגע למה שאדוני מתייחס אליו מבתי-הספר, אם תרצה מגני הילדים, ועד כל מה שאני קורה לזה ההתנהגות של הנהג זה מחינוך תעבורתי, ועד ההכשרות וכשירות הנהג.

איתן כבל: זאת אומרת, זה מכלול שלם מחינוך, כשירות שהיא כוללת בתוכה אלף ואחד דברים שאני יכול לומר לאדוני, וזה צודק, קטסטרופה.

<משה חזות: אני רוצה לקחת את העיר שלי כמודל, לכל מה שקורה בתאונות דרכים.

<משה חזות: אני באופן אישי כמו שאמרתי נמצא בכל תאונת דרכים.

<משה חזות: התקציב שלנו, אני חושב, היום יש פלטפורמה מצוינת למשרד התחבורה, יש זרוע ביצוע של הרשות הלאומית יחד עם מטה הבטיחות.

<משה חזות: מטה הבטיחות נמצא בכל רשות מקומית, יחד עם מטה הבטיחות, יחד עם הרשות הלאומית בדרכים שהיא המקור הבלתי נלאה לאינפורמציה, לסקרים, לסטטיסטיקות, לעבודה יום יומית עם מנהלי המרחבים, עם המנהלים האזוריים.

<משה חזות: אנחנו מגיעים לכל תאונת דרכים, חוקרים, בודקים ומבצעים את כל התיקונים, וכאשר אנחנו פועלים לביצוע הסברה בבתי הספר יש מפקחים בבתי הספר.

<משה חזות: יש את כל התשתית רכזים בבתי הספר, אבל אין שום תקציב להפעיל את האנשים האלו, זה כל כך אבסורד.

<משה חזות: לכן אני אומר אם יש גוף אחד שמתכלל את הכול זו הרשות יחד עם מטה הבטיחות.

<משה חזות: התקציבים כמו שכולם אמרו, הם מתחת לכל ביקורת.

<משה חזות: אני חושב שצריך לשנות את התפיסה, שינוי תרבות הנהיגה.

<משה חזות: אני אתן רק דוגמה קטנטונת, יש הרבה מאוד דוגמאות.

<משה חזות: אני מסתובב במדינה ערבית, ואני רואה שיש חבית וזה כיכר, מעגל תנועה, ואני מסתכל, אין כמעט שם תאונות.

<משה חזות: התחלתי לחשוב, ולהגיד, רבותיי, למה לא קורים שם תאונות.

<משה חזות: הבנתי שיש להם דבר אחד – מגיל ינוקא, מגיל אפס הם לומדים, מגן ילדים הם לומדים דבר אחד – תן זכות קדימה לרכב הבא מימין.

<משה חזות: אין להם תמרורים, אין להם שלטים, אין להם שום דבר.

<משה חזות: אני מדבר על תרבות.

<משה חזות: אם אנחנו ניקח את נושא תרבות הנהיגה בישראל ונחדיר אותה מגיל גן ילדים, ועד גיל 80 לכל המגזרים, גם למגזר הדתי, גם לקבוצה האתיופית, לכל קבוצה וקבוצה, אנחנו נצמצם את תאונות הדרכים.

<משה חזות: ואם כל מה שאמרנו כאן זה רק השלמות, צריכים להתחיל עם שינוי תפיסה, שינוי תרבות מגיל אפס, מגיל גן ילדים.

איתן כבל: תודה אדוני.

איתן כבל: האמת שנתחיל את החינוך של הילדים שלנו מגיל אפס לא רק לחינוך הזה, אלא לכל דבר.

איתן כבל: אני אומר בציניות, זה מתחיל מהבית.

איתן כבל: מטילים על מערכת החינוך את הכול - מערכת החינוך היא אמורה להיות גורם משלים.

איתן כבל: אני אומר את זה באהבה, ואני מקבל את מה שאדוני אומר.

איתן כבל: אנחנו כל הזמן אומרים, החינוך, אפשר לחשוב שאנחנו גדלים כולנו על ענן.

איתן כבל: בסוף זה כל אחד בא מבית, יש לו הורים, יש חינוך בבית קודם כל.

איתן כבל: וכשאתה רואה את האבא שלך נוהג כפי שהוא נוהג, או את האמא שלך ואיך היא מתנהלת – אני אומר את זה כמי שגם לוקח על עצמו פה חלק מהעניין.

אורי מקלב: אדוני היושב ראש, אתה שומע איך שהאימא מעירה לאבא.

איתן כבל: הכול מתגלגל, אבל לא נפתח את הדיון.

איתן כבל: תודה אדוני.

איתן כבל: אני רק רוצה לומר משפט אחד, אני לא יודע מי פה אחראי על נושא השילוט.

ישראל כץ: העירוני או הבינעירוני?

איתן כבל: גם וגם.

ישראל כץ: העירוני זה העיריות, הבינעירוני זה נתיבי ישראל.

איתן כבל: חברים, אני רק יודע להגיד את הדבר הבא, זה דבר קטן.

איתן כבל: אני לא רוצה להגיד שהיום זה הרת עולם, זה כל החיים שלנו השתנו אם השילוט יתחיל להיות יותר טוב.

איתן כבל: השילוט היום בגדול הוא רע, פשוט רע.

איתן כבל: האופן שבו אתה צריך כל אחד לשלוח אותו לאיזה דוקטורט, וגם כן, רובם ייכשלו.

איתן כבל: אדוני השר, בבקשה.

איתן כבל: סליחה, אני ביקשתי מאדוני הגדלת התקציב למוקדי סיכון בתוך הערים.

איתן כבל: בבינעירוני נעשית עבודה מדהימה, גם נאמר כאן על אותם 43 מוקדים וכו', אני לא רוצה להרחיב.

איתן כבל: אבל בתוך הערים, בתוך היישובים הסיפור הזה של מוקדי סיכון קיבל ממד מאוד משמעותי.

איתן כבל: אני ביקשתי מאדוני אם אפשר יהיה לתת לנו בשורה של הגדלת תקציב אפילו בהרשאה להתחייב כבר לשנה הקרובה.

איתן כבל: בבקשה.

איתן כבל: אני מבקש מגברתי, איך את אמרת - פה לא תהיה בעיה של ניצול.

ישראל כץ: אדוני היושב ראש, אני עוד פעם מודה על הדיון שגם נכחתי בו עכשיו, הוא המשך לדיונים אחרים.

ישראל כץ: אין ספק שעצם הדיון והתכנים תורמים ויתרמו למיקוד הטיפול בנושא המאבק בתאונות הדרכים.

ישראל כץ: אני רשמתי לי כאן דברים, גם רוב המתבטאים אינם, האם אתה רוצה שאני אענה באופן כללי?

ישראל כץ: תשובות פרטניות אנחנו נעביר.

איתן כבל: אני מבקש, כמו שעשינו את זה גם בפעמים הקודמות, שתינתן לנו תשובה בכתב על השאלות שחברי הכנסת שאלו, אבל אם יש תשובה שאתה יכול לומר לחמד עמאר, אני אודה לך.

איתן כבל: ממש בקצרה.

ישראל כץ: אני יכול לגעת ברפרוף.

ישראל כץ: אם אני מרוצה מהאחריות המיניסטריאלית וכו'?

ישראל כץ: אני מרוצה ולא מרוצה.

ישראל כץ: מצד אחד, טוב שיש משרד אחד שמוביל.

ישראל כץ: מצד שני, בשיטה שנבנתה הרשות שלא הושלמו סמכויותיה, וגם אם היה תקציב אני לא מאמין ביכולת לכפות דרך תקציב, וגם לא עמד למבחן כרגע.

ישראל כץ: אני חושב שגם כשיש משרד אחד, וצריך להיות כך, אי אפשר ואסור לפתור שרים מהאחריות שלהם.

ישראל כץ: זו הייתה טעות שהיא הובילה אולי בתום לב, גם שרים וגם היא פשוט הובילה למצב - - -

איתן כבל: אדוני לא צריך להתבלבל ולומר, זה לא מתאים לו.

איתן כבל: מה שאדוני אומר בעצם, שעצם העובדה שלא נסגר התהליך עד תומו יש אחריות לשרים שהיא לא מבוצעת כי כל החיים מפילים את זה על הרשות, הרשות אין לה סמכות, ואלה לא עושים.

ישראל כץ: לא, יותר מורכב.

ישראל כץ: בוא ניקח את שרי החינוך לדורותיהם, נושא שכאילו לא עלה כאן.

ישראל כץ: שרי החינוך, החינוך התעבורתי זה חלק מהמנדט שלהם.

ישראל כץ: לשר החינוך צריך לתת את האמצעים ואת הדברים ולדון מול האוצר וכו'.

ישראל כץ: הרשות הלאומית לבטיחות היא צריכה להיות גוף ברמה כזו שמסוגל להתחבר לתהליך הזה עם הרבה מאוד ערך מוסף שהטילה השפעה גדולה מאוד על התהליך הזה.

ישראל כץ: זה לא יכול להיות שמשרד החינוך עם תקציבו או עם קונספט של שר כזה או אחר, בסוף השר לא אחראי לתת לתלמידים שלו חינוך תעבורתי.

ישראל כץ: אין לרשות שום סמכות בעניין הזה.

ישראל כץ: אנחנו אמרנו שהכנו כבר תכניות, והכנו תקציב, לא נחזור על כל הדברים.

ישראל כץ: לקחתי את הדוגמא הכי פחות מקפיצה - החינוך הזה, אני אומר זה יותר מורכב.

ישראל כץ: יחד עם זאת, הבטיחות בדרכים היא צריכה להישאר כמשרד מתכלל, כמשרד שפועל.

ישראל כץ: אנחנו גם את חוק הרשות זה קשור, צריכים לקראת הפעם הבאה לנסות לגבש חוק, גיורא, אני מצפה ממנו, כמו חוק הטיס לאור ההשוואה שלי היום, או העלאת דירוג הבטיחות וכל מה שעשינו גם דרך חקיקה עם כל ההבדל, להביא את ההמלצות שהן המלצות סבירות ונכונות, לא אימפריאליסטיות – סתם לקחת סמכויות ממשרדים, זה גם לא יהיה.

ישראל כץ: הוא לא יכפיף את אגף התנועה אליו, זה לא יעזור גם אם כולם יבואו לזה, כי זה גורם מקצועי, עם סמכות, עם היררכיה, אבל החבירה היא צריכה להיות בהליך חקיקה כזה שיביא את המגע הנכון, ולדעתי זה יכול בהחלט להיות וזה יהיה, כך גם בתחומים אחרים.

ישראל כץ: לגבי הולכי הרגל מטופלים – אני גם עניתי על שאילתות, וגם בדגש.

ישראל כץ: אני רוצה להגיד, סטטיסטיקה זה דבר מתעתע, אני מסתכל על מגמה, זה למדתי מהסטטיסטיקאים.

ישראל כץ: ב-2008 היו 450 הרוגים.

ישראל כץ: ב-2009, זה ירד לכ-380.

ישראל כץ: לאחר מכן עלה ב-2010, עלה ב-2011.

ישראל כץ: אם היינו עושים את אותם דיונים, ירד דרמטי ב-2012.

ישראל כץ: אתה יכול להגיד הבשלת תשתיות, שילוב של תשתיות ואכיפה.

ישראל כץ: עלה ב-2013, 2014, 2015 - אני מקווה מאוד שזה יירד ב-2016.

ישראל כץ: המגמה תימשך, אי אפשר להתנבא בדברים כאלה, זה גם עניין של נסיבות לפעמים.

ישראל כץ: בעיקרון, אני לא רואה סיבה מדוע זה לא יירד, כי התשתיות מבשילות, ציינתי כאן סוגים של תשתיות וכו'.

ישראל כץ: והאכיפה היא מתבצעת, ואני אומר לזכותה של המשטרה מעבר לכל אותו ויכוח, מה אתם חושבים שלא רותמים אמצעים ומשאבים של המשטרה עצמה על אכיפת תנועה?

ישראל כץ: אפילו בתוך הערים, אני לא יודע אם משטרת התנועה אחראית על האכיפה בתוך היישובים, אז מה, לא מתבצעת שם אכיפה?

ישראל כץ: אתם מדברים עכשיו על כל הנפגעים בתוך הערים?

ישראל כץ: נכון.

ישראל כץ: אתם אולי יודעים שהמחוזות של המשטרה הם מטפלים בנושא התנועה בתוך הערים, כולל תל-אביב והערים הכי גדולות.

ישראל כץ: אז לכן כאן המשטרה מגייסת הרבה יותר, ומשקיעה אכיפה.

ישראל כץ: הזרוע של האכיפה עם הזרוע של התשתיות אלה שתי הזרועות העיקריות.

ישראל כץ: בתווך יש המון דברים – החינוך, ההסברה, בטיחות הרכב, שיפור שירותי הרפואה, המון דברים.

ישראל כץ: מעל הכול, אני אומר, אדוני היושב ראש, מאחר וזה סיכום.

ישראל כץ: אנחנו חייבים לייצר החדרה, אני אומר את זה גם לאוצר ולכולם.

ישראל כץ: אני שר מאוד אחראי, ולא מטיל על שרי האוצר מטלות תקציביות.

ישראל כץ: אבל חייבים למצוא את הדרך גם ברכבים המשומשים, ולא רק במשאיות ואוטובוסים שהפער בין ערך הרכב ביכולת להגמיש את עלות הביטוח היא כזאת, שאם ההנחה שהחברות האלה יתנו, ודאי שזה יגיע לסכום מינימלי ביחס.

ישראל כץ: כל משאית תחסוך הרבה ביטוח כתוצאה מהמכשירים האלה ביחס לערך המשאית והאוטובוס.

ישראל כץ: אבל ברכב פרטי, בייחוד ברכב המשומש הערך שלו לא גבוה, אני לא יכול לכפות בצו עכשיו על כל נהג להתקין מערכת כזאת כתנאי לקבל.

איתן כבל: למה שחברות הביטוח – ברגע שאתה מתקין את המכשיר הזה - - -

ישראל כץ: הן לא צריכות.

ישראל כץ: נראה לך שאנחנו לא פועלים בכיוון?

איתן כבל: לא אמרתי.

ישראל כץ: אגב, מה שהאוצר הכריז עליו כרגע של הורדת דמי ביטוח בחלק שלה פה, חלק מזה, אבנר וכולם עבדו מולה, מול המפקחת על הביטוח כדי שהם יתמרצו התקנת מערכות.

ישראל כץ: אנחנו בכל מקום מתגנבים לתוך העניין, אבל זה חייב להיות בדרך המלך.

ישראל כץ: לגבי רכבים חדשים שנותנים תמריץ והרוב המעודכנים באפטר מרקטינג כאן.

ישראל כץ: אני יכול לחתום על צו שאף יבואן לא יכול להביא רכב בלי המכשירים, אז אמרו לי, זה ימנע ייבוא של חלק מכלי הרכב.

ישראל כץ: כדי לחתום על צו אתה חייב במעגל שלך, זה הדבר הכי קל, אבל אתה לא יכול לכפות דברים שהם לא יכולים לעמוד בהם.

ישראל כץ: במשאיות, באוטובוסים יכולים לעמוד בגלל הפערים.

ישראל כץ: אמרתי לגבי הרשות, אני אומר לגבי תשתיות.

ישראל כץ: אין תשתיות מול בטיחות, כל תשתית היא לבטיחות.

ישראל כץ: לא נחזור עוד פעם על כל הדוגמאות האלה.

ישראל כץ: הנושא של הפרטת הבוחנים שהעלו, אני לא נכנס כאן לוויכוח, אני רק אומר.

ישראל כץ: בהקשר של הכשרת הנהג, אני הורדתי את הגיל של הזכאות לקבלת רישיון.

ישראל כץ: הארכתי את תקופת הליווי לחצי שנה, אני רוצה שיעשו את זה לפני הגיוס.

ישראל כץ: כל הדברים האלה מתעכבים היום בגלל שההגשה למבחן אחרי גמר לימוד הנהיגה לוקחת שלושה וארבע חודשים, ומבחן חוזר, והסטטיסטיקה היום זה שלושה מבחנים לאדם, היא לא מאפשר את הוצאת הרישיון ומה שאתה לומד הולך לאיבוד.

ישראל כץ: אני כשר כבר שנים מקדם אחרי שהגעתי למסקנות תהליך מקצועי שיביא לזה סוף.

ישראל כץ: שלושה ימים אפשר יהיה להיבחן ברמה הרבה יותר גבוהה של פיקוח עם מצלמות בתא הנהג, עם ג'י.

ישראל כץ: פי.

ישראל כץ: אס, עם בקרה לבוחן, עם זכות ערעור לתלמיד, עם כל הדברים.

ישראל כץ: עם כל הכבוד, אני אחראי שבתוך תקופה מסוימת החלק הזה לא יהיה עקב אכילס, אלא כשאנחנו מדברים על הכשרת הנהג, גם התוצאה הזאת תהיה חלק מהורדת תאונות הדרכים, ואני אומר לכם שזה יהיה גם כן הדבר הזה.

ישראל כץ: תחבורה ציבורית - אנחנו משקיעים בתחבורה הציבורית על כל היבטיה, מהתשתיות של תחבורה ציבורית עד הרכבות התחתיות, והרכבות הקלות שזה מגה פרויקט ענק שאנחנו עושים אותו, עד האוטובוסים.

ישראל כץ: דברים וסכומים המדינה, כולנו, התחבורה, האוצר, בלתי רגילים שלא היו מעולם.

ישראל כץ: יש כאן עכשיו עקב אכילס כזה או אחר.

ישראל כץ: הדבר המרכזי לצד כל מה שאנחנו עושים - ברפורמה בתעריפים.

ישראל כץ: דיבר כאן מר חזות - העיר יבנה הזאת מושקעת בתשתיות תחבורה, בתחבורה ציבורית עם שתי תחנות רכבת, עם רפורמה בתעריפים שחלק מטרופולין תל אביב.

<משה חזות: אני מוריד את הכובע.

ישראל כץ: לא, לא מוריד.

ישראל כץ: בסוף הכלים האלה של תשתיות, של תחנות רכבת, של רפורמה באוטובוסים, של מחירים, של כל הדברים, אז אתה מדבר שנותנים לך 20 אלף שקל במקום 30 אלף שקל.

ישראל כץ: עם כל הכבוד, הלוואי ובכל מקום היינו במידת השקעה כמו בעיר יבנה שהיא משופעת בהשקעה של תשתיות ותחבורה ציבורית.

ישראל כץ: נוסעים ברכבת, נוסעים באוטובוסים, וכל התמריצים קיימים.

ישראל כץ: אני לא אומר את זה בשביל הוויכוח, אני מביא את זה כדוגמה.

ישראל כץ: לכן הרפורמה בתעריפים, כל הדברים ביחד, נקודת התורפה בנתצ"ים, בייחוד בתל אביב ובערי גוש דן.

ישראל כץ: אנחנו מקדמים תכנית נתצ"ים.

ישראל כץ: אני יושב על אנשי המשרד, והם יושבים על ראשי העיר, ואנחנו נשב על ראשי העיר.

ישראל כץ: אנחנו נבקש ממך לזמן כאן ראשי ערים מול רשויות התכנון ומול כולם.

ישראל כץ: האוצר סגר אתנו מיליארד שקל לקידום נתצ"ים בלי מצ'ינג, בלי שום דבר.

ישראל כץ: למה אי אפשר לעשות מחר נתצ"ים?

ישראל כץ: בגלל הליכי תכנון.

ישראל כץ: הסגירה הספציפית מול ראשי הערים, קידום הליכי תכנון והביצוע.

ישראל כץ: אני צופה שבשנה הזו, בשנה הבאה, ועד סוף 2018, כל הנושא של הנתצ"ים בגוש הגדול הזה כבר יהיה מיסודו אחרינו.

ישראל כץ: אנחנו ניתן נורמות לחברות התחבורה הציבורית "אגד" ו"דן" שבעיקר עובדות באזור גוש דן, נורמות של השנה, שנה הבאה עד סוף 2018, שהם הצטרכו לעמוד בזמני הגעה מתחנת היציאה עד תחנת ההגעה.

ישראל כץ: אנחנו כל פעם נאפשר עוד נתצ"ים ואכיפה כדי שהאוטובוס יקבל את היתרון האמתי שיש לו - בטוח יותר, מגיע בזמן קצר יותר.

איתן כבל: נתנו סמכויות פה בוועדה לפקחים.

ישראל כץ: בהחלט.

ישראל כץ: המשטרה הסכימה, העיריות קיבלו סמכות אכיפה מצולמת בנתצ"ים.

ישראל כץ: עשיתם את זה גם עם הקורקינטים, ואתם מתקדמים עכשיו בעניין הזה.

ישראל כץ: אני מקווה שהוועדה שלכם תדון בזה, אדוני היושב ראש.

אורי מקלב: יש לכם מחקרים שהנתצ"ים עד היום הועילו?

ישראל כץ: ודאי.

ישראל כץ: אם האוטובוס יכול לנוע ללא הפרעה בנת"צ אנשים נוסעים בו יותר.

ישראל כץ: הציבור שאתה מייצג הוא נוסע בכל מקרה, הלוואי וכולם היו ציבור כזה מבחינתנו שהוא נוסע בתחבורה הציבורית.

ישראל כץ: הציבור האחר, מי שמוכרח נוסע.

ישראל כץ: אנחנו רוצים למשוך את המעמד הבינוני, את המעמד המנהל לנסוע בשעות העומס בתחבורה הציבורית כמו שמקובל.

ישראל כץ: אנחנו משקיעים בזה והנת"צים זה פאזל שיילך והתחבר לתוך הדבר הזה.

ישראל כץ: הממשלה תעשה את שלה, חברות התחבורה יעשו את שלהן.

איתן כבל: סליחה, אני דיברתי עם אדוני על תוספת של 150 מיליון.

ישראל כץ: כן.

ישראל כץ: אני עכשיו אומר בסיכום בעניין הזה.

ישראל כץ: אנחנו מקימים עכשיו צוות בתיאום עם גיורא, שהוא עכשיו התייחס לנושא הרשות, וגיורא יעלה בו גם את הדברים, ועם הגורמים האחרים בשיתוף עם האוצר, יהיה בו גם היבטים שונים.

ישראל כץ: מה שאתה אומר כרגע, אדוני היושב ראש, הוא צריך להיות חלק מרכזי בדיון, וזה לגבי הבטיחות הפנימית בתוך היישובים לתגבר בהרשאות להתחייב לפחות, איך אמרנו, לא צריך מיד להוציא את המזומן, זה לא מיד מחייב את התקציב, לפחות בהרשאות להתחייב שאפשר יהיה.

ישראל כץ: אנחנו עושים פרויקטים גדולים של 37 הרשויות עם הכי הרבה נפגעים גם בתחום הפנים, זה בתאום עם המשטרה, עם הרשות, עם כל המומחים.

ישראל כץ: אנחנו צריכים תנועת מלקחיים שתביא את הטיפול בתחום בטיחות פנים עירונית, פנים יישובית, גם באיזורים הכפריים לתגבור יותר משמעותי.

ישראל כץ: אני מקווה שמשרד האוצר במסגרת ההסכמה שלו להיערכות, וגם בעקבות הדיונים והדברים האחרים יתרום את חלקו גם להגדיל כמו שעשינו בבן עירוני כרגע, שלא יהיה מקום אחד שניתן לטפל בו ולא מטפלים בו.

ישראל כץ: אבל הטיפול בתוך העיר הוא יותר מורכב, יש לך ראש עיר, יש לך כל מיני צרכים עירוניים, יש לך בטיחות.

ישראל כץ: חבר הכנסת מקלב, המדד הוא לא רק ההרוגים, הוא גם תאונות, וכל תאונה שהיו בה נפגעים נרשמת על ידי המשטרה מועברת לרשות הלאומית לבטיחות בדרכים - הכול בסטטיסטיקה.

ישראל כץ: יש דברים שהעיר עצמה מטפלת בהם, ויש דברים שהם תוך כדי מעורבות.

ישראל כץ: עובדה שכאשר פנית לעיריית ירושלים, אז היא הלכה ותיקנה את התמרור.

ישראל כץ: אני מסכם ואומר, המגמה כמו שאני מכיר אותה היא מגמה של ירידה למרות הגידול במספר הרכבים.

ישראל כץ: צריך להבין, המגמה היא של ירידה אבסולוטית כשאני לוקח את זה מ-450 אפילו ל-350, כשבאמצע זה היה כבר 290, ואני מאמין שהמגמה הזאת תימשך.

ישראל כץ: זה לא הולך פר שנה שנה, זה יכול להיות ביחידות של שנתיים, שלוש וכו'.

ישראל כץ: גם המגמה של ירידה ביחס למספר ההרוגים לאלף נפש, אני משוכנע שהיא מגמה שהיא תימשך.

ישראל כץ: אנחנו נמשיך להשקיע בתשתיות, תשתיות בטיחות, בטיחות הרכב.

ישראל כץ: האכיפה, אין לי שום ספק שהיא קיימת ותגביר את עצמה, וגם שאר הפעולות.

ישראל כץ: אגב, כשאומרים שהעולם מתקדם ואנחנו נסוגים, הכול באופן יחסי, כי אנחנו עדיין ב-OECD, ואני אומר את זה, בין המקומות הבולטים מבחינת הבטיחות בדרכים.

ישראל כץ: המדידה האחרונה הייתה עד סוף 2014.

ישראל כץ: עוד אין דוח של ה-OECD על 2015, תמיד זה בשנה של איחור.

ישראל כץ: אנחנו הגענו למקומות חמישי, שישי, במדידה האחרונה שהייתה ביחד עם דנמרק.

ישראל כץ: אני מדבר על המדידות הכי מתקדמות, הרבה לפני גרמניה וארצות הברית ומדינות אחרות, עכשיו המדינות האחרות יכול להיות שהם השתפרו ביחס למה שהיה אצלם.

ישראל כץ: אנחנו בשנתיים, שלוש האחרונות הייתה עליה.

ישראל כץ: אני אומר באופן חד-משמעי שאנחנו עושים את כל מה שנדרש, ונמשיך לעשות את זה.

ישראל כץ: דברים שטעונים שיפור וטעונים תגבור גם כן התבצעו.

ישראל כץ: אני לא חושב שנחזור לשנת 2009, ואני אומר את זה דווקא ל"אור ירוק", שאלף שלטים ליוו אותי בכל אותה שנה, כשרק נכנסתי לתפקידי ובישרו כמה אני אחראי לגידול בתאונות, בסוף היו 100 הרוגים ולא היה שלט אחד שתיקן את זה.

ישראל כץ: אנחנו כבר שינינו את הפאזה של יחסינו, זה בסדר שמתריעים, הבאתי את זה רק בתור דוגמה.

ישראל כץ: ואם תהיה ירידה עכשיו במספר ההרוגים, ואני בטוח, אני לא יכול להיות בטוח כי זה גם עניין של נסיבות, כמגמה אמורה להיות ירידה, אז מה יגידו, שמה שגרם לזה?

ישראל כץ: שאין תקציב לכאן?

ישראל כץ: אני אומר עוד פעם.

ישראל כץ: הגורמים והפעילות היא בכיוון הנכון.

ישראל כץ: אבל דבר אחד, אני אומר לך, אדוני היושב ראש, ואסור לוותר עליו – זה הטמעת מערכות טכנולוגיות שיכולות להקפיץ אותנו מעבר לכל ההשקעה שאנחנו מדברים עליה במשאיות, באוטובוסים, במכוניות פרטיות, וכל הדברים.

ישראל כץ: אנחנו נעשה את שלנו, גם אתם חייבים.

ישראל כץ: אני לא יודע אם שר האוצר יופיע כאן או לא, כאן חייבים ליטול אחריות בעניין הזה של תימרוץ התקנת מערכות מצילות חיים.

איתן כבל: תודה.

איתן כבל: ברשותך, אדוני השר, אני רוצה לומר קודם כל תודה לך, תודה לכם.

איתן כבל: אני רוצה לסכם ולומר כך.

איתן כבל: אני לא אחזור על הדברים, על השבחים שנתתי למשרד ולשר.

איתן כבל: אבל יחד עם זאת, אני לא אוהב את הסיכום של הסוף.

איתן כבל: אני אמרתי לך, סטטיסטיות זה דבר מתעתע לכל הכיוונים.

איתן כבל: אני פה מדבר לא בסטטיסטיקות, אני גם אמרתי במקום הזה פה, ואמרתי לך את זה גם בשיחה בארבע עיניים כי זה גורם מתעתע.

איתן כבל: אני יודע שהשנה היו 356 הרוגים, והמשימה שלנו היא להוריד.

איתן כבל: אפשר גם לשיטת אנשיך, ולשיטת כל הגורמים המקצועיים, אם כולנו נתכנס סביב העניין - אתה יודע, אם היית פוגש אותי לפני חודשיים ומנסה לתת התייחסות למצב, הייתי נותן אותה באופן שטחי.

איתן כבל: היום אני כבר לא יודע לתת אותה באופן שטחי גם אם אני רוצה, ואנחנו מבינים את הרגליים המרכזיות.

איתן כבל: אז נכון, אמרנו, אכיפה, והדברים שנאמרו בדיון הקודם היו מאוד ברורים, מאוד חדים על מקומה של האכיפה, או חוסר האכיפה, עם כל המחמאות הגדולות שנתנו למשטרה על העבודה בנסיבות בלתי אפשריות הן של תקציב, הן של כוח אדם, והן של מערכות תומכות, ואמרנו את הדברים בצורה מאוד ברורה.

איתן כבל: מצד שני, יש לנו את התשתיות, התשתיות שעברו שדרוג דרגתי, אבל בתוך כל זה, בתוך כל השדרוג הזה, כמו שגם אתה ואני דיברנו, צריך לקבוע סדרי עדיפויות כפי שקבעתם לטיפול במוקדי סיכון מחד.

איתן כבל: אני עדיין אומר אדוני, 150 מיליון שקל בהרשאה להתחייב, אני רוצה להזכיר לאדוני - - -

ישראל כץ: לגבי הדרישות שלנו מהאוצר.

איתן כבל: בוודאי.

איתן כבל: אני מצפה – אני למדתי, כשאדוני רוצה, הוא גם אדוני עושה.

ישראל כץ: זו מחמאה אולטימטיבית מדיי.

איתן כבל: לא, היא לא אולטימטיבית מדיי.

איתן כבל: אני מצפה שאדוני גם יעמוד בסיכום הזה.

איתן כבל: נושא נוסף שכבר דיברנו עליו זה הרשות.

איתן כבל: אני רוצה שתבינו, אם אנחנו נחכה לביאת המשיח למרות שאנחנו כל יום מתפללים שהמשיח יבוא, ונחכה שהרשות, אדוני יושב ראש הנכנס, שכל הסמכויות והכל יינתן לך, וכל הדברים ייעשו, שכח מזה.

איתן כבל: לצערי, אני אומר את זה לא עכשיו בגלל, או עקב שיש שר כזה או אחר או פעולה כזו או אחרת, אנחנו צריכים לפעול ולזרום בתוך התהליכים בהם אנחנו חיים.

איתן כבל: אני חושב, ואחרי כל הדברים שאתם לא אמורים להיות גורם שהוא גורם מבצע, אבל אתם אמורים להיות האורים והתומים של המערכת המקצועית המתכללת של כל נושאי הבטיחות בדרכים.

איתן כבל: אני באמת מאמין בזה.

איתן כבל: אני חושב שהמשטרה צריכה, אתם צריכים להיות מה שנקרא מוקד הידע שהמשטרה עובד מולו, כל הגורמים, הרשויות המקומיות, וכל זה צריך להיות מתוכלל אצלכם עם אגף מחקר שצריך לעבור מהפכה.

איתן כבל: מחלקת המחקר ברשות צריכה להיות דבר שעולים אליו לרגל, זה העניין.

איתן כבל: היא לא צריכה לבוא ולהגיד כמה יקבל פה, וכמה הוא יקבל, וזה כן יקבל, וכן מעגל תנועה, או לא מעגל תנועה.

איתן כבל: היא צריכה להיות זו שאנחנו נושאים את עינינו אם אנחנו אומרים איך אמורים להתמודד עם עניין כזה שהיא יודעת לקבל את מוקדי הסיכון, או את אותם דוחות שהמשטרה אומרת על סוג כזה של אירוע התקבלו השנה איקס דוחות.

איתן כבל: להבדיל אלפי הבדלות, כמו שאני כחבר כנסת מקבל פניות ציבור, ודרכן אני יודע את ההוויה המתהלכת בתוך החברה הישראלית בנקודת זמן מסוימת, ודרכם אני יודע לבוא ולהגיד איפה מוקדי הביורוקרטיה המתקיימים בתוך החברה הישראלית, או בתוך ממשלת ישראל.

איתן כבל: אם אנחנו נתחיל להתעסק עם כל הדיבורים והסיפורים וההרשאות להתחייב, ולא הרשאות להתחייב, וכסף מזומן, ולא כסף מזומן, אנחנו לא נסיים את הדיון, וזה גם אחרי שנתערב ונגיד, וגיורא ייתן לי את הדוח והכל יהיה בסדר – שום דבר לא יהיה בסדר.

איתן כבל: הדברים צריכים להיות כאן ברורים, מתוכללים, וכל אחד צריך לחזק את החוזקות שמצפים ממנו.

איתן כבל: כמו המשטרה אנחנו מצפים ממנה שבאכיפה היא תהיה מספר אחד ביכולות שלה, בתכלול שלה, בהבנה שלה את הדברים, כך הרשות, כך משרד התחבורה צריך לשכלל את עבודתו.

איתן כבל: לסיום יש עוד נקודה שאמר אותה משה חזות, ואני לא מדבר על העושר שאתה מרעיף על העיר יבנה.

איתן כבל: העניין הזה של הטיפול בנהג - חברים יקרים, אני אומר לכם, זה פשוט בושה וחרפה.

איתן כבל: אנחנו כל הזמן מדברים על גורם אנושי, זה הגורם האנושי בסוף.

איתן כבל: כשעולה תלמיד לרכב, ובאמת, אני לא רוצה לחזור על כל הסיפורים שכבר תיארנו פה, לא נפתח את הדיונים מחדש, שכל מה שהוא יודע, הוא יודע לנהוג, לנהוג במובן הכי בסיסי של המילה, לא מעבר לזאת.

איתן כבל: אני אומר, גבי בן הרוש, כשאני מדבר אליך.

איתן כבל: כשגבי תיאר איך תלמיד עובר משלב של נהיגה ברכב כבד, גימל – אני יודע איך הוא נקרא.

איתן כבל: ..

<גבי בן הרוש: מ-15 טון ל-80 טון.

איתן כבל: לכן אני אומר לכם לסיום שוב.

איתן כבל: אני חוזר ואומר את אשר אמרתי בכל דיון, בפתיחת דיון ובסיום.

איתן כבל: בי נשבעתי לא לוותר בעניין הזה.

איתן כבל: אני אעשה את הכול יחד עם חבריי לוועדה, ואלה מחברי הכנסת שלקחו על עצמם להיות שותפים להילחם בכל הכוח, אין דרך אחרת, להילחם כדי לשנות את המצב ולהוריד את עקומת ההרוגים והפצועים באופן משמעותי וזה בידינו.

איתן כבל: ומי שלא יירתם לכך, אני אומר לכם, הוא יידרש לשאת בתוצאות.

ישראל כץ: אנחנו לוקחים כל השנים וגם עכשיו בשיא הרצינות את המלחמה בתאונות הדרכים.

ישראל כץ: אני מברך על הדיונים האלה עוד פעם.

ישראל כץ: אני רוצה לומר ולהדגיש, אני אומר בצורה הכי חיובית של הדבר.

ישראל כץ: כל המאמץ שמתבצע אסור להקל בו ראש, לא מבחינת מחמאות, ותודה על כל המחמאות, אלא מבחינת הגדרת היעדים והמסר לציבור בישראל.

ישראל כץ: מדינת ישראל מטפלת בעוצמה רבה ביותר במאבק הזה בתאונות הדרכים, תשתיות, כל הדברים האחרים.

ישראל כץ: את הדברים הטובים שעושים צריך להעצים, את הדברים שעדיין צריך להוסיף, גם כתוצאה מהדיונים צריך להוסיף, אבל לא לבטל את מה שמתבצע.

ישראל כץ: ואני אומר לכם, שהמשך המגמה הזאת של הפעילות, של מה שאנחנו עושים, ואני יכול לדבר כרגע על התשתיות בדגש הוא מביא תוצאות בוודאות משום שעוד כביש חדש, ועוד מחלף, ועוד תחבורה ציבורית, ועוד רכבת שהיא תחבורה ציבורית, ועוד דברים יעבירו לתחבורה הציבורית ויורידו את מספר הנפגעים.

ישראל כץ: צריך לברך על המגמה, לחזק את המגמה, ולא לשלול את מה שקורה, ולהוסיף על זה גם כתוצאה מהדיונים את הדברים הנוספים.

ישראל כץ: הציבור צריך לדעת שהממשלה מטפלת בעוצמה רבה וגם מי שמותח ביקורת זה בסדר, זה צריך להשתלב בתוך ראייה הכוללת של מה שמתבצע בהשקעה עצומה כאן לטובת הבטיחות של האזרח.

איתן כבל: תודה.

איתן כבל: אני רק רוצה לומר לכל אחת ואחד מכם, תודה מעומק הלב.

איתן כבל: כל אחד על תרומתו, גם תרומה קטנה היא חלק חשוב בתוך הפאזל, בוודאי תודה גדולה לאלה שנתנו את תרומתם הגדולה לתוך הדיונים האלה.

איתן כבל: אני אקבל החלטה ב-24 השעות הקרובות.

איתן כבל: בוודאי התקיים דיון נוסף שבו חברי הוועדה, נתכלל, ויחד נשב גם כן עם מרכז המחקר והמידע של הכנסת, כדי להוציא מתחת ידינו את התוצאה הטובה ביותר.

איתן כבל: דבר אחד טוב כבר עשינו – שמנו את הנושא על סדר היום הציבורי.

איתן כבל: זו רק ההתחלה.

איתן כבל: המשימה הגדולה עדיין בפנינו.

איתן כבל: תודה רבה לכם.

איתן כבל: תודה רבה לכולם.

איתן כבל: הישיבה נעולה.